
STATISTIKO DE REK-EoLA 


66 partoprenintoj el 20 urboj: Tihvin (16); 

Moskvo (14); Tjumenj (6); Niĵnij Novgorod (5); 

Jekaterinburg, Sankt-Peterburg (po 4); Severodvinsk 
(3); Ivanovo, Odincovo (po 2); Ĉeljabinsk, Dimi- 
trovgrad, Iĵevsk, Jelec, Mitisĉi, Obolensk, Protvino, Rostov-Don, Sumerlja, Ulja- 
novsk, Volgograd (ĉiuj po 1). 

Viroj - 27 (41%), virinoj - 39 (59%). 

La plej maljuna - Bronislav Ĉupin (1933), la plej juna - Jekaterina Galiĉskaja 
(2003). Averaĝa aĝo - 34 jaroj. 

Plej spertaj laŭ jaro de esperantiĝo: Valeria Cvetkova (Sankt-Peterburg) - 1956, 
Mikaelo Bronŝtejn (Tiĥvin) - 1962, Irina Gonĉarova (Odincovo) - 1966, Nadeĵda 
Zdrogova (Tihvin) - 1969, Valentin Seguru (Mitiŝĉi) - 1973. 

Averaĝa jaro de esperantiĝo - 1993. 


KIEL ĈIO PASIS 


De la 6-a ĝis la 10-a de marto en Tiĥvin pasis la tradiciaj aranĝoj Rusia Esper- 
antista Kongreso (REK-25) kaj Festivalo “Esperanto-Lingvo Arta” (EoLA-19), 
kiuj ĉi-jare okazis ne nur samloke, sed eĉ samtempe. 

A1 la aranĝoj venis 66 personoj. Kompreneble multis tiĥvinanoj kaj ne malmul- 
tis moskvanoj, sed konsiderante la distancojn, eĉ pli impresas amasa alveno de ura- 
lanoj. Krome, estis kelkaj partoprenantoj el Volgio (eĉ el Volgograd), el Rostov- 
Don, Jelec, kiuj same povas esti nomitaj longdistancaj gastoj. Peterburganoj ne 
multis. 

En la unua vespero okazis, kiel kutime, interkona programo, kiun la gvidinta 
ĝin Mikaelo Bronŝtejn sukcesis fari siaspeca KGS - kun multaj amuzaj taskoj kaj 
premioj por preskaŭ ĉiuj. 

La 8-an de marto oni, 
samkiel la tuta lando, kun 
granda plezuro festis la 
Internacian Virinan 

Tagon, tamen en la unua 
duono de la tago oni suk- 
cesis ankoraŭ okazigi 
voĉdonojn en la Konfer- 
enco de REU. Dum la 
elektoj oni preferis sub- 
teni ĉiujn, kiuj kandi- 
datiĝis: Andrej Grigor- 
jevskij ankoraŭfoje prezi- 
dos, Nikolaj Gudskov 
restas vicprezidanto (sed 
jam sola), krome en la 

la konkurso pri banan-manĝado dam la Interkona vespero 

Estraron eniris: Konstantin Ĥlizov (Irkutsk), Aleksandr Osokin (Sankt-Peterburg), 
Jurij Karcev (Uljanovsk), Valentin Seguru (Moskvo), Irina Gonĉarova (Odincovo), 
Vladimir Bespalov (Soĉi). Preskaŭ okazis skandalo, kiam sekvatage dum la Kon- 
ferenco estis proponita decido, ke REU konsideru la junularan sekcion REJM ne- 
funkcianta kaj tial mem funkciigu “sen-REJM-an” junularan sekcion. Pro la sen- 
dorma nokto la personoj, kiuj povus tion kontraŭstari, forestis kaj ie dormis. Feliĉe 
la decido ne realiĝis, sed ne realiĝis ankaŭ la propono pri amendo en la Generala 
Regularo de REU, priskribanta la sendependan karakteron de REJM - surbaze de 
la aktuala interkonsento inter REJM kaj REU. 

Kadre de la arta programo kiel kutime plejparte estis kantoj kaj teatraĵoj, kiujn 
ĉefe prezentis respektive tiĥvinanoj kaj uralanoj. 

En la kleriga parto debutis “video-prelegado”: forestanta Aleksandr Blinov 
prelegis al la interesiĝantoj pri la organizado de Lingvaj Festivaloj. La prelego estis 

varme akceptita, 
same kiel la pro- 
jekto preparadi 
videojn kun tiaj 
“virtualaj prele- 
gantoj” por la 
klubaj kunvenoj 
kaj regionaj 

renkontiĝoj. Kre- 
deble, ili taŭgus 
ankaŭ por 

memklerigado. 

Dum la libro- 
foiro (abunda kaj 
bunta) specialan 
popularecon havis 
libroj kaj diskoj 
de Mikaelo Bron- 
ŝtejn (kiujn li vo- 

lonte kaj tuj subskribis por la aĉetintoj). Krome oni tre aktive aĉetis insignojn (kiel 
ĉiam) kaj la novajn REU-varbilojn. Konsiderante antaŭajn klubajn mendojn, iuj ti- 
toloj jam proksimas al elĉerpiĝo. 

Pluraj homoj profitis la personan renkontiĝon kun la kasisto de REU Mikaelo 
Certilov por pagi la kotizojn - sekve de kio jam nun, komence de marto REU- 
membraro por 2007 superis la finan nombron por 2006 (kiu mem estis rekorda). 

La 9-an de marto posttagmeze en Tiĥvin okazis Lingva Festivaleto - cetere, 
jam la dua en la historio de la loka E-klubo. Partoprenis pli ol 50 personoj. La 
aranĝo estis absolute sukcesa, kaj ĉiuj prezentoj, kiujn mi mem vidis, estis altnive- 
laj kaj atentokaptaj. Entute estis prezentitaj 8 lingvoj: la angla, la franca, la ukraina, 
la komia, la kartvela, la hispana, la finna, Esperanto. Aparte min impresis la 
prezento de Mikaelo Bronŝtejn pri la ukraina, plaĉis la informriĉeco de la prezento 



la publiko dum ttnu el la koncertoj 

de la komia lingvo far Anatolij Si- 
dorov (kiu i.a. klarigis helpe de la 
komia lingvo la sencon de la nomo 
de la rusia ĉefurbo), admirigis Oljga 
Gubina, moskvanino, rakontanta pri 
la hispana. Si vigle prezentis ne nur 
la lingvon, sed ankaŭ dancojn kaj eĉ 
- kantadon, plenumitan de vera his- 
pano! La hispanan amikon (e-iston) 
ŝi vokis per poŝtelefono kaj tiu el 
Katalunio kantis mallongan kanton. 

Li ja sciis, pri kiu aranĝo temas: 
pasintjare li partoprenis en LF en 
Ceboksari. 

Kronis REk-EoLA-n “Totala 
koncerto”, kiun malgraŭ la nomo 
ĉefe devis plenigi tihvinanoj - ĉekape kun la heroa Mikaelo Broŝtejn. La tutan 
tagon li havis altegan temperaturon, sed ne povis al si permesi ie ekkuŝi. (Ankaŭ la 
alia ĉeforganizanto - Aleksandr Belov ne lasis sin cedi al temperaturo kaj pru- 
dento. Malsanis ankaŭ pluraj aliaj partoprenantoj.) 

La sekvan REK estis proponite okazigi en Ceboksari (aŭ proksime de ĝi - en 
Mariujo). 

Andrej Grigorjevskij (Sumerlja) 


Aleksej Kozlov el Niĵnij Novgorod akompanas al 
la kantanta filino Bela 


Estas interese scii, ĉu multaj el ni povas fanfaroni, ke ili renkontis printempon 
iel neordinare? Ŝajnas, por multaj ĝi komenciĝis nerimarkeble inter rutinaj zorgoj 
kaj ĉirkaŭanta nin 
amaso da malpura 
urba neĝo. Sed mi 
kun certeco povas 
diri, ke inter ni 
ekzistas feliĉuloj, 
kiuj sendube 
memoros venon de 
ĉi printempo, ĉar 
ni nekutime 

renkontis ĝin dum 
nia vizito al REK- 
EoLA en Tihvin 
(Leningrada re- 
giono). Cio ko- 

menciĝis la 3-an _ 

de marto, kiam nia sinprezento de la urala grupo 


IMPRESOJ PRI LA PARTOPRENO 

peras, ke malgraŭ tio 
ĉiuj ricevis nur 
bonegajn impresojn 
de ĉi tiu promenado. 

Mi mem tute ne be- 
daŭras, ke malsekigis 
la piedojn en flakoj de 
Peterburgo. Interalie, 
la vetero de Tiĥvin ne 
tre difirencas de la pe- 
terburga, tial ĉiamaj 
flakoj apud la bazejo, 
kie pasis REK-EoLA, 
jam mirigis nin mal- 
multe. 

Kio koncemas la programon de EoLA, mi povas diri, ke ĝi estis sufiĉe diversa. 
Do, ekzemple, krom praktiko de la lingvo kaj spektado de elpaŝoj de la parto- 
prenantoj, ni povis ekscii “abocon” de skotaj dancoj, ludi diversajn ludojn, aŭskulti 
kantojn kaj kanti mem. 

Nu, almenaŭ mia tagordo estis tia. Dum REK-EoLA mi kaj Nastja loĝis kune 
kun Raja kaj Galja en la sama ĉambro. Tuj mi klarigos, kion tio signifis: mateno 
kutime komenciĝis de tio, ke ni kune trinkis teon (ofte kun kompanio de venintaj 
gastoj). Poste ĉiuj spertaj esperantistoj foriradis por partopreni la Konferencon. Kaj 
ni, gejunuloj, dum tiu tempo vizitis dancokurson aŭ ludis. Post la tagmanĝo kelkaj 
esperantistoj denove kolektiĝis en nia ĉambro por trinki teon. Tiel ĉarme! Eĉ kelkaj 
programeroj okazis en nia ĉambro: sinprezentoj de apartaj E-aktivuloj, kelkaj di- 
verstemaj diskutoj ktp. Preskaŭ nokte, kiam finiĝis la vespera programo (plej ofte 
tio estis iu koncerto), jam granda kvanto da esperantistoj (ĉirkaŭ 20 personoj) 



urala teamo renkontiĝis en la trajno kaj kune ni veturis al Tihvin. Inter ni estis ses 
tjumenanoj (Paŝa, Tanja, Nastja, Marina, Ksjuŝa kaj Olja), kiuj elveturis pli fme el 
Tjumenj, post kelkaj horoj de la veturado al la kompanio aliĝis jam en Jekaterin- 
burg Galja Terentjeva el Celjabinsk kaj ni, kvar jekaterinburganoj (Raja, Nataŝa, 
Sveta kaj mi). Tre agrable estis, ke al la stacidomo venis por deziri al ni “bonan vo- 
jaĝon” nia samurbanino Katja Zamislova. Krome tre agrabla surprizo estis tio, ke 
nia vagono ne nur ekstere, sed ankaŭ inteme estis tute verda - imagu la murojn, 
farbitajn je milda helverda koloro! 

Dum la tuta vojo ni penis provludi nian spektaklon, speciale preparitan por tiu 
ĉi aranĝo. Krome ni kune pripensis la formon de la prezentado de nia urala E- 
teamo dum la unua vespero de EoLA. Nu, vi komprenas, ke ankaŭ dumvoje ni ne 
enuis. Kelkaj el ni (Paŝa kun Tanja, Nataŝa kun Sveta kaj mi kun Nastja) ne el- 
vagoniĝis je la 4-a nokte en Tihvin, sed veturis ĝis Sankt-Peterburg, kie ni dum la 
tuta tago promenis en 
la humida kaj ne tre 
suna urbo. Sed mi es- 


sinprezento de la tihvina klubo 

renkontiĝis en nia ĉambro por daŭrigo de koncerto. Kutime ni kantis kune kun 
M.Bronŝtejn, A.Osokin aŭ A.Ĥrustaljov. 

Tiel “andante” niaj noktaj kunsidoj transiradis en la matenajn, kiam nur la plej 
persistaj esperantistoj ne dormis (aŭ simple ŝajnigis, ke ne dormis) kaj daŭre 
amuziĝis. Eĉ insistaj laŭtaj najbaraj frapoj de trans la muro ne ŝokis nin. En tia 
amika etoso ni povis nenion timi: nek sendormajn noktojn, nek malvarman kranak- 
von anstataŭ la varma, nek subitan forŝalton de hejtado tage, nek pluvneĝon 
surstrate. La semajno tre rapide traflugis, kaj dum ĝi mi neniam bedaŭris, ke venis 
al la aranĝo en Tiĥvin. Por mi la aranĝo estis eblo ne nur por plibonigi la lingvoko- 
non, sed ankaŭ por renkontiĝi kun jam konataj homoj kaj konatiĝi kun novaj talen- 
taj esperantistoj. Finfine mi simple povis ricevi tiom da pozitivaj emocioj, ke nun 
eĉ printempa spleno por mi estos ne tiom danĝera! 

Arina Osipova (Jekaterinburg) 

4-A LINGVA FESTIVALO EN ULJANOVSK 

La 31-an de marto okazis la 4-a Lingva Festivalo en Uljanovsk. Gin kunorgan- 
izis fakultato de fremdaj lingvoj de Uljanovska pedagogia universitato kaj Ulja- 
novska E-klubo. Estis prezentitaj ĉ. 20 lingvoj, inter kiuj la cigana, la litova, la 
mordva, bafusam, dari kaj aliaj, pli kutimaj - de la hispana ĝis la tatara. Honora 
gasto de la festivalo estis A.Blinov, iniciatinto de LF-movado en Rusio. Ceestis 
300-400 personoj. 

La temo de la festivalo estis “Rjadom drug” (“Apudas amiko”), kio konvenas al 
nuntempaj streboj solvi interetnajn problemojn en la socio. 

Post la malfermo la partoprenintoj povis viziti 4 prezentojn laŭ sia elekto. 
Funkciis ankaŭ ekspozicio de fremdlingvaj libroj, lingvaj konkursoj, renkontiĝoj 
kun vojaĝemuloj. Post la baza programo okazis 2-hora intemacia koncerto. 

Pri la festivalo raportis la ŝtata loka televidkompanio “GTRK Volga”. Dum du 
tagoj oni povis vidi en la novaĵoj raportojn pri la festivalo: lunde mallongan infor- 
mon, marde (sed nur en tagaj elsendoj) iom pli longan, kun intervjuoj de vizitantaj 
studentoj kaj A.Blinov. Ambaŭfoje dum kelkaj sekundoj sur la tuta ekrano videblis 
kovrilo de la libro “Jazik esperanto” de M.Isaev (filmita en la libroekspozicio; 
kutime oni multe pagas por tiaspecaj aperoj). 

Specifaĵo de uljanovskaj lingvaj festivaloj estas ties orientiĝo al lemejanoj de 
lastaj klasoj kaj studentoj. Tio estas, ĉar ĝin eblas dume organizi nur tegmente de 
“tago de malfermitaj pordoj” en la fakultato. Tiel estis ricevitaj senpaga ejo kaj 
amaso da helpantoj-deĵorantoj de la fakultato. Kompense estis iom pli prezentitaj la 
studataj tie lingvoj - diverstipaj prezentoj paralele (ekz., la germana por komen- 
cantoj, la germana por progresantoj, berlina dialekto ktp.). 

Ceforganizanto de la festivalo estis Margarita Jurjevna Karceva, kiu laboras en 
la fakultato. 

Dum la prezentoj de E-o aperis dezirantoj lemi la lingvon. Estas planataj novaj 
kursoj, kiuj devas komenciĝi meze de aprilo. 

Jurij Karcev (Uljanovsk) 

RET-07 - REKORDAJ ALIĜOJ 

A1 RET-07, kiu okazos de la 18-a ĝis la 25 de aŭgusto (kun la paroliga periodo 
de la 15-a ĝis la 18-a) en Primorsko-Ahtarsk ĉe Azova maro, jam aliĝis pli ol 200 
personoj el 11 landoj (Belorusio, Britio, Francio, Germanio, Hungario, Israelo, 
Norvegio, Pollando, Rusio, Ukrainio, Usono). Inter la aliĝintoj estas multaj konataj 
E-aktivuloj (Vladimir Bespalov, Aleksandr Blinov, Mikaelo Bronŝtejn, Oleg Ca- 
jka, Valeria Cvetkova, Nina Cvileneva, Pol Denis, Andrej Grigorjevskij, Nikolao 
Gudskov, Vjaĉeslav Ivanov, Raja Kudrjavceva, Johann Pachter, Svetlana Smetan- 
ina, Gennadij Silo, Jefim Zajdman k.a.) kaj E-artistoj (Mikaelo Bronŝtejn, Oleg Ca- 
jka, Nina Djomuŝkina, Georgo Handzlik, JoMo, Pavel Korotenko, Paŭlo Moĵajev, 
Mikaelo Povorin k.a.). Cio ĉi garantias, ke la aranĝo estos ne nur rekorda por lastaj 
jaroj laŭ la kvanto de partoprenantoj, sed ankaŭ elstare riĉa laŭ programo kaj arta 
nivelo. 

Komence de aprilo jam estis certigitaj definitivaj kostoj por loĝado kaj man- 
ĝado dum RET, ili devos ne plu ŝanĝiĝi. La dua Informletero kun tiuj prezoj kaj 
skiza programo estos dissendita al la aliĝintoj en junio, sed jam nun la prezojn 
eblas ekscii en la ttt-ejo <www.stelaro.ru> kaj ĉi-sube. 

Loĝado en ligna dometo (prezo de unu loko por unu tagnokto): malpli ol 5- 
jaraĝaj - senpage (sen aparta lito); infanoj malpli ol 16-jaraĝaj kaj studentoj (kiuj 
kunhavu studentan bileton kaj konfirmilon de dekanejo pri la studado) - 120 rub.; 
plenkreskuloj - 180 rub. 

Loĝado en komforta ĉambro (prezo de unu loko por unu tagnokto): malpli ol 
5-jaraĝaj - senpage (sen aparta lito); infanoj malpli ol 16-jaraĝaj kaj studentoj (kiuj 
kunhavu studentan bileton kaj konfirmilon de la dekanejo pri la studado) - 250 
rub.; plenkreskuloj - 350 rub. (en 4-lita ĉambro), 400 rub. (en 3-lita ĉambro), 450 
rub. (en 2-lita ĉambro). 

Loĝado en propra tendo por ĉiuj krom la infanoj malpli ol 5-jaraĝaj - 30 rub. 
tage por unu persono (inkluzivas uzadon de duŝejoj, necesejoj k.s.). 

Loĝado en amasejo (en lignaj dometoj surplanke en propra dormosako) por 
ĉiuj krom la infanoj malpli ol 5-jaraĝaj 

- 70 rub. tage por unu persono 
(inkluzivas uzadon de fridujo kaj 
televidilo en la dometo, eventuale 
estos ankaŭ fomoj por la memzorgaj 
manĝantoj). 

Manĝado: trifoja manĝo kostos 
260 mb. por unu tago; aparta 
matenmanĝo kostos 70 rub., tagmanĝo 

- 120 rub., vespermanĝo - 100 mb. 

Gis la fmo de junio ankoraŭ 
validos la tria aliĝperiodo, kiam la 
aliĝkotizo estas 400 mb. (ĉiuj rabatoj 
por gejunuloj, familioj, grapaj aliĝoj 
kaj programkontribuoj estos konsider- 

ataj surloke), ekde la 1-a de julio la aliĝkotizo fariĝos 500 mb. (ankaŭ kaze de la 
surloka aliĝo). RET-07 estas destinita unuavice por E-parolantoj; por la neparolan- 
toj, kiuj ne trapasos paroligan periodon, estas antaŭvidita signifa krompago. 

La plenan liston de aliĝintoj, kostojn, programplanojn, aliĝilon kaj aliajn aktu- 
alajn informojn pri RET-07 eblas vidi ĉe <www.stelaro.ru>. 

Garik Kokolija (Moskvo) 

50 JAROJ EN E-MOVADO 

E-movado, mortinta en nia lando ankoraŭ antaŭ la 2-a mondmilito, renaskiĝis 
en Leningrado meze de la 50-aj jaroj de la 20-a jarcento. 

Grupo de sciencistoj-esperantistoj laŭ la iniciato de la fama sciencisto Sergej 
Obruĉev kaj sub lia gvido organizis en la Domo de Sciencistoj nome de M.Gorjkij 
E-sekcion. La ĉiutagan laboron efektivigis tiam docento Boris Toll. (Tie en 1959 
estis pompe festita 100-jara jubileo de la Majstro Zamenhof.) Tamen la sekcion 
partoprenis nur esperantistoj, lemintaj la lingvon ankoraŭ en la 20-aj - 30-aj jaroj. 
Necesis havigi novajn, junajn fortojn. 

En 1957 en Moskvo estis okazonta Tutmonda Festivalo de Junularo kaj Studen- 
toj, kaj tio donis puŝon al ĉiuloka renaskiĝo de Esperanto-movado. En Moskvo 
aperis junulara gmpo “Fajrero”, en Leningrado - “Aŭroro”. 

Aŭtune de 1956 en la urba junulara tagĵurnalo “Smena” aperis artikolo pri Es- 
peranto kun alvoko studi la lingvon en la Kulturdomo de industria kooperado (nuna 
Palaco je nomo de Lensovet). Amaso da gejunuloj venis post tralego de la artikolo. 
Mi estis inter ili. Post pli detala prelego pri la lingvo estis organizitaj kelkaj gmpoj 
por studado de E-o, kiujn gvidis Fjodor Kolobanov, Barbara Cvetkova, Aleksandra 
Sljadneva kaj aliaj. Krom lemado de la lingvo, ni preparis temojn por la urbaj 
ekskursoj, ofte kune pasigis liberan tempon, kaj finfine amikiĝis kaj fondis junula- 
ran grupon “Aŭroro”, kiun gvidis universitata aspirantino Galina Gorelova. 

Venis tempoj, kiam nian urbon komencis viziti eksterlandaj esperantistoj. Jen 
kiam fariĝis utilaj niaj urbaj ekskursoj! Ni volonte akompanis gastojn tra la urbo 
kaj poste korespondis kun ili aŭ kun aliaj personoj, kies adresoj abundis en E- 
revuoj, kiujn iom post iom ni komencis ricevi kaj aboni. 

Mi povas diri, ke nia junulara grupo tre pace kunlaboris kun “aĝuloj”. Ni kune 
vagis de unu kulturdomo al la alia (tia sorto!), ni kune preparis klubajn programojn 
(buŝalmanakojn, murgazetojn), koncertojn, kolektis kluban bibliotekon (kiu kelk- 
foje dum somera tempo ien malaperadis), tradukis materialojn por E-eldonaĵoj. 

Aktivuloj de la movado volonte partoprenis Baltajn E-Tendarojn (ekde 1961) 
kaj aliajn E-aranĝojn en diversaj lokoj de nia vasta lando. En 1963 la unuan fojon 
post la 2-a mondmilito sovetiaj esperantistoj partoprenis UK-on, kiu okazis en 
Bulgario. Inter la partoprenintoj estis ankaŭ aŭroranoj (L.Belova, V.Nazarov, 
J.Konstantinov kaj aliaj). Tie J.Konstantinov, tiama prezidanto de “Aŭroro”, ko- 
natiĝis kun la fama nun H.Tonkin (tiam aktivulo de TEJO). Kaj poste ni volonte 
akceptis lin en Leningrado. Kiam la aŭroranoj fariĝis pli aĝaj, ni unuiĝis kun E- 
klubo (restis nur junulara sekcio sub gvido de V.Cvetkova). 

Samtempe kun funkciado de E-klubo en la domo de Paco kaj Amikeco estis 

fondita la sekcio de MEM (Mondpaca Esperantista Movado) sub gvido de la fama 
leningrada esperantisto, iama membro de SEU-Estraro S.N.Podkaminer. Pli poste, 
en la jaro 1979 tie ekfunkciis ASE-filio de nia urbo. Krom ligoj kun eksterlandaj 
esperantistoj tie estis daŭrigata ankaŭ laboro por la enlandaj bezonoj (ekz. oni 
tradukis artikolojn por E-revuoj, verkojn de partiaj gvidantoj kaj direktivojn de 
KPSU). 

Post perestrojko kondiĉoj por la laboro ŝanĝiĝis. La pordoj de kulturdomoj 
fermiĝis por ni (pro altaj luprezoj). Tiam la movadon savis nova generacio. Kun 
granda obstino kaj fakte per memperlaborita dum 10 jaroj mono Anna Butkeviĉ 
batalis por “tegmento” al nia “Espero”. “La sepa ĉielo” - tiel ni nomis nian klube- 
jon - estas ĝis nun memorinda por multaj. Sed ŝtatdirekto de “ĉiovendado” kaŭzis 
forpelon de nia klubo el tiu benita loko. 

Tamen malgraŭ ĉio la E-laboro estas daŭrigata... Centoj da leningradanoj dum 
tiuj jaroj studis E-on, ne ĉiuj el ili fariĝis esperantistoj, sed certe restis amikoj de E- 
o. Kaj ĝis nun restis personoj, kiuj naskiĝis kiel esperantistoj antaŭ 50 jaroj kaj 
enmovadas ĝis nun: N.Kublanova, V.Ovĉinnikov, V.Nazarov, J.Konstantinov, 
L.Belova. Gis nun instruas E-on Maria Abolskaja kaj Valeria Cvetkova. Estas iom 
strange, ke nun ni estas veteranoj de E-movado! Ni aktivas, por ke E-movado en 
Leningrado/Sankt-Peterburgo ne estingiĝu! 

Lidija Belova (Sankt-Peterburg) 
kun kontribuoj de M.Abolskaja kaj V. Cvetkova 

LA GEPATRA LINGVO KAJ ESPERANTO: 
NEDISIGEBLAJ LINGVAJ RAJTOJ DE ĈIU HOMO 

“La gepatra lingvo estas kara al ĉiu el ni. En la gepatra lingvo ni eldiras niajn 
unuajn vortojn kaj esprimas niajn pensojn plej bone. Gi estas la bazo, sur kiu ĉiuj 
homoj disvolvas sian personecon de la momento, kiam ili spiras sian unuan spiron, 
kaj ĝi estas tio, kio subtenas ilin dum iliaj vivoj. Gi estas la rimedo por lemi re- 
spekton al si mem, al sia historio kaj al sia kulturo kaj, ĉefe, al aliaj homoj kaj al 
iliaj diferencoj.” 

Per ĉi tiuj vortoj la Generala Direktoro de Unesko, Koichiro Matsuura, malfer- 
mas la ĉi-jaran mesaĝon por la Tago de Gepatra Lingvo, kiu estis celebrata ĉiujare 
la 21-an de febmaro. Ciu parolanto de la internacia, neŭtrala lingvo Esperanto certe 
aprobas ilin, ĉar la parolantoj de Esperanto scias pri lingvaj rajtoj, kaj ilia agado ce- 
las protekti tiujn rajtojn ĉie en la mondo rilate al ĉiuj lingvoj, grandaj kaj malgran- 
daj. Neniu lingvo, fakte, estas tro malgranda, por ke oni malatentu kaj mistraktu 
ĝiajn malmultajn parolantojn. Ankaŭ ili estas homoj samvaloraj kiel ni, kaj ankaŭ 
ili rajtas je respekto. Ilia kulturo ne estas portanto de valoroj malsuperaj al tiuj de 
aliaj kulturoj, kiuj posedas la rimedojn por altrudi sin al ĉiuj. 

A1 la parolantoj de Esperanto apartenas ankaŭ la konceptoj, kiujn oni trovas en 
la deklaro, rilate al la graveco en la nuna mondo de harmonia kombinado inter di- 
verseco kaj identeco, kio en nia kampo signifas kombinadon inter gepatra lingvo 
kaj aliaj lingvoj bezonataj por komunikado kun aliaj komunumoj. Inter tiuj lingvoj 
Esperanto estas la lingvo por rilatoj intemaciaj je regiona kaj monda nivelo. Espe- 




ranto ne celas anstataŭigi la 
naciajn kaj lokajn lingvojn. Tio 
estu klara al ĉiuj. La parolantoj 
de Esperanto celas protekti ĉies 
lingvon kaj ĉies identecon. 

Eraras la defendantoj de 
lokaj lingvoj kontraŭ ŝtataj 
lingvoj. Ili vidas nur sian prob- 
lemon, kaj persiste tute ignoras 
la danĝeron de pli grandaj 
lingvoj, kiujn ili eĉ bonveni- 
gas. Kontraŭ tiuj ili certe ne 
povos rezisti en la posta gen- 
eracio. Esperanto celas defendi 
ankaŭ iliajn rajtojn, kiel asertis 
Zamenhof, kiam li parolis pri 
la ebla utiligo de Esperanto en 
plurgentaj regnoj. 

Eraras la defendantoj de 
naciaj grandaj kaj mezgrandaj 
lingvoj en Eŭropo kaj ĉie tra la 
mondo, kiuj vidas nur sian 
lingvon kaj sian kulturon kaj pensas, ke ili povas sukcesi savi sin mem, eĉ se ĉiuj 
aliaj pereos. Ili nur revas resti kiel la dua plej granda lingvo en la mondo. Alianco 
inter ili kaj la parolantoj de Esperanto estus avantaĝa por ĉiuj. Eraras la amas- 
komunikiloj, kiuj de tempo al tempo atentigas kontraŭ la ebla forigo de ĉiuj lingvoj 
fare de Esperanto. Ofte ne temas pri eraroj, ĉar tiaj akuzoj venas de homoj kaj ko- 
munikiloj el landoj, kie oni parolas lingvon deklaritan intemacia, kaj kiuj 
grandskale respondecas pri la malapero de lingvoj kaj kulturoj en la mondo nun. 

Ni redim nun tute klare: Esperanto estas nur dua lingvo por kontaktoj inter gen- 
toj de malsamaj lingvoj, ĉiu el kiuj rajtas kontribui al la monda kulturo siajn ko- 
nojn kaj siajn pensojn. En monda skalo nia riĉeco estas nia varieco, sed sen lingvo, 
kiun ĉiu same povas lemi facile kaj laŭ libera elekto, sekvos nur malriĉeco kultura 
kaj unuformeco tutmonda. 

Esperanto ne havas armeon, kiu disvastigas ĝin. Esperanto ne havas ekono- 
miajn interesojn, kiuj devigas homojn lerni ĝin. Esperanto ne havas kulturan indus- 
trion, kiu volas disvastigi siajn produktojn koste de lokaj alilingvaj produktoj. Es- 
peranto nur havas la forton de racio kaj de justeco, pro kiu ĉiam pli multaj homoj 
libervole elektas ĝin por riĉigi sian intemacian vivon, por koni aliajn kulturojn, por 
kontribui al plijustaj intemaciaj rilatoj. 

Renato Corsetti, la Prezidanto de UEA 


Rabeno kaj pastro veturas en la rapidvojo, ĉiu 
per sia aŭto. Okazas akcidento: ambaŭ aŭtomo- 
biloj karambolis kaj preskaŭ plene detmiĝis. Sed 
la du Di-servantoj saviĝis. Ili eliras, staras kune 
ĉe la vojrando kaj trovas ke nenio okazis al ili. 

La rabeno rigardas la alian homon kaj diras: 
“Vi estas pastro, ĉu ne?” “Jes”, respondas la pas- 
tro. Rabeno: “Okazis al ni vera miraklo. Certe la 
Eternulo deziris ke ni renkontiĝu kaj fariĝu 
amikoj”. Pastro: “Povas esti”. Rabeno: “Mi opin- 
ias ke ni devas tosti pro nia saviĝo kaj je nia 
nova amikiĝo. Mi havas hazarde botelon da vino. 
Espereble ĝi ne estis ffakasita. Ĉu vi pretas 
drinki kun mi?” Pastro: “Kial ne?” La rabeno al- 
portas el la veturila kofro bonstatan vinbotelon 
kaj ofertas al la pastro. Tiu ĉi drinkas iomete, sed 
sekve de instigoj de la rabeno li poste pli kaj pli 
drinkas. Sed la rabeno tute ne drinkas. Pastro: 
“Kial vi ne drinkas ankaŭ?”. Rabeno: “Mi pref- 
eras unue atendi la policon.” 

(juda anekdoto de Josef Shemer) 

NIAJ FESTOJ NE FINIĜAS 




la renkontiĝo en Miass 


inburg, mi esperis, ke ĝi nepre al- 
portu al mi multajn E-vojaĝojn. Ja 
laŭdire, kiel oni renkontos Novan 
jaron, tiel oni ĝin travivos. Kaj al 
mia miro tio vere jam komencis 
efektiviĝi! Ĉiumonate mi ĝuas no- 
du Aleksandroj - Osincev kaj Kalaŝnikov van viziton al Esperantujo. 

Jam januare en la vilaĝa domo de Aleksej Fomin apud la fabela neĝkovrita pi- 
narbaro ni partoprenis en la varma renkontiĝo de ĉeljabinskanoj kun niaj malnovaj 
E-amikoj el Miass, riĉa je nostalgiaj rememoroj kaj kantoj. 

Februare okazis mirinda kaj neforgesebla Tago de Geamantoj en Jekaterinburg, 
al kiu malgraŭ frostego kuraĝis veni multaj gastoj el Tjumenj kaj Ĉeljabinsk. Ho, 
vi ne povas eĉ imagi, kiom romantika ĝi estis! “Ampoŝto” kun abunde ricevitaj de 
ĉiuj kortuŝaj konfesoj kaj bondeziroj; prezento de la lirika teatraĵeto “La kvar kan- 
deloj”; pasiaj ampoemoj, sonantaj trilingve; bele aranĝita Arbo de Amo; laŭronda 
respondo de ĉiu partoprenanto al la demando pri la signifo de amo en ties vivo; ga- 
jaj ludoj kaj konkursoj en “Insulo de Amo”; kaj aparte “Angulo de Kisoj”, kie al la 
fino de la renkontiĝo ne mankis vizitantoj... 

La printempo surprize venis al ni jam komence de marto kun suno, flakoj kaj 
varmaj brakumoj de karaj geamikoj en REK-EoLA. Estas tre ĝojige, ke nia urala 
teamo, plejparte juna kaj plena de entuziasmo, sukcesis veni al Tiĥvin 11-ope kaj 
bone montris sin, 
aktive parto- 
prenante en ĉiuj 


programeroj - en 
la Interkona Ves- 


aŭ iom el la vivo 
de uralaj esperantistoj 

Festante la malnovan Novan 
Jaron en la amika rondo en Jekater- 


pero kaj en la 
Konferenco de 
REU, en la festa 
8-Marta Vespero 
kaj en la 
diskutrondo pri la 
kluba kaj regiona 
agado, en koncer- 
toj, en danco- 
kurso kaj kantler- 
nado. Ĉiutage nia 
ĉambro plenis de 

teumantaj gastoj, kaj 
ĉiunokte en ĝi kun- 
venadis, babiladis, 
ludis kaj kantis ĝis- 
matene tuta aro da 
diversurbaj kaj di- 
versaĝaj geamikoj - 
la pordo estis mal- 
fermita por ĉiuj. 

La 31 -an de 
marto jam nova festo 
kunvenigis en Uralo 
21 esperantistojn el 
Jekaterinburg, festa tablo la 1-an de aprilo 

Tjumenj kaj Celjabinsk - Tago de Humuro. Pli ĝuste, de E-humuro - ne nur ĉar la 
renkontiĝo, kiel ĉiuj aranĝoj en Jekaterinburg, pasis nepre en Esperanto. Sed ĉar en 
la programo estis “Humuro en Esperanto-literaturo” - rakontoj pri famaj verkistoj 
R.Schwartz, R.Rossetti k.a. kun prezento de iliaj E-humuraĵoj. Abundis anekdotoj 
kaj ŝercoj, artistemaj gejunuloj ludis gajajn skeĉojn. Dum teumado estis sonigitaj 
humuraj E-kantoj en plenumo de M.Bronŝtejn, A.Peĉonkin kaj A.Radajev. La festo 
pasis plej gaje kaj ĝojplene, laŭtaj ridoj sonis tra la tuta vespero. 

Sed ne pensu, ke uralanoj nur distras sin senfine! Tutsimple ĉiuj seriozaj de- 
mandoj kutime estas diskutataj ekster la festaj kunvenoj kaj en la regiona dissen- 
dolisto. Jen, ankaŭ la 1-an de aprilo, kiam ĉiuj “normalaj” rasianoj ridis, ŝercis kaj 
trompis unu la alian, nia triurba teamo kondamnite sidis tutserioze kaj gravmiene 
ĉe la ovala “ronda tablo” kaj sulkigis la frantojn, traktante jam en malpli vasta kaj 
gaja rondo la organizajn demandojn de la senevite alproksimiĝanta “EsPrimo-4”... 

Tamen certe ni ne nur momis kaj malĝojis tiutage! Post la fino de la organiza 
kunveno nia “ŝvita” laboro estis bele rekompencita per vera festeno kun multaj 
bongustaĵoj en gajega amika rondo! Dankon al Raja Kudrjavceva - la plej gastama 
mastrino kaj la plej fervora organizanto de E-agado en Uralo! 

Sed la plej grava regiona renkontiĝo, nia tradicia printempa festo, atendas nin 
maje en Tjumenj, kaj ni fara ĉion, por ke nia Esperantista Primavero refoje kunigu 
uralanojn kaj siberianojn en grandan amikan rondon. Bonvolu vizitu nian ttt-ejon 
<http://www.ural-sib.org/eo> kaj vidi ĉiujn informojn pri “EsPrimo-4”. 

Niaj festoj - ne finiĝu! 

Galina Terentjeva (Ĉeljabinsk) 

MOSKVANOJ EN LA 9-A FESTIVALO “UVLEĈENIJA” 

La 18-an de marto 2007 naŭ moskvanoj partoprenis en Ivanovo la Festivalon 
“Uvleĉenija” (“Satokupoj”), iam (antaŭ 9 jaroj!) lanĉitan de lokaj esperantistoj. 
Tiam post prezento de Esperanto formiĝis la grupo de kursanoj, kiuj poste fondis la 
gloran ivanovan E-klubon “Teamo”, gviditan de Andrej Grigorjevskij. Kelkajn 
jarojn “Teamo” kaj MASI aktive kunlaboris, faris kunajn projektojn, vizitadis unu 

la alian ktp. - sed tio jam estas alia historio... 

Nun la Festivalo estas grandioza, jam regiona aranĝo, populara ne malpli ol la 
Lingvaj Festivaloj en Ceboksari (kaj organizita laŭ la sama skemo). Do, venis pli 
ol mil homoj, okazis ĉio en la tre oportuna ejo de la Metilemejo pri Kulturo, kun 
ekipita scenejo, granda koncerta halo, oportunaj klasoj ktp. Ekde la 11-a horo di- 
manĉe eksvarmis tie la homoj, bunte vestitaj, junaj, gajaj - estis bonega festa etoso. 
La ĉefa celo de la Festivalo estas konatigi la junan publikon kun diversaj hobioj, 
metioj, sekcioj, interesaj aferoj ktp. Nu, certe, ankaŭ reklami sin. Ekzemple, esper- 
antistoj dum la prezentado de Esperanto varbas ĉi tie homojn por la E-kursoj. 
Cetere, Esperanto estas la sola lingvo, prezentata en la festivala programo kiel ho- 
bio. Kaj ĝi revenis al la festivala programo post kiam moskvanoj reproponis ĝin 
antaŭ 3 jaroj. 

Kelkfoje dum la pasintaj Festivaloj Esperanton prezentadis mi, sed ne ĉi-jare - 
ĉar pri tio okupiĝas Maŝa Ĵukolina, la gvidantino de E-kursoj en Ivanovo. Ci-foje 
ŝin tre aktive helpis niaj amikinoj Nataŝa Ĵuravljova kaj Lena Kormilicina. Dum la 
Malfermo ili bonege invitis la publikon al la prezentado, venis tre multaj homoj. 
Viktor Saveljeviĉ Poltirev - malnova ivanova esperantisto-veterano, kiun venigis 
Tatjana Georgijevna Loskutova, prelegis pri apero de Esperanto. La porjunulara 
programo, anticipe preparita de la knabinoj, estis realigita nur parte, tamen al la 
kurso aliĝis kelkaj personoj. 

Dum la sama programparto nia Indiano (Dmitrij Kokorev) rakontis pri la “Krita 
maso” (la biciklista manifestado) kaj pri Ekovilaĝoj - kun projekciado de filmetoj 
kaj fotoj. Malgraŭ ke ĉeestis ĉefe moskvanoj (la temo estas tute nova por la lokanoj 
kaj por la Festivalo), okazis tre interesa parolo, inklina al vigla diskutado - ini- 
ciatita ĝuste de la skeptikaj “nepreparitaj” ivanovanoj. Miaopinie, necesas daŭrigi 
la temon ĝuste en la reĝimo de diskutado - ĉar ĝi tuŝas gravajn problemojn, pri kiuj 
ne kutimas pensi junaj urbanoj. 

En la sekva programbloko mi kun Ardo (Pavel Marutenkov) prezentis pet- 
veturadon. Mi faras tion jam la trian jaron sinsekve. Kvankam ĉi-foje ni ne anoncis 
la temon dum la Malfermo, venis treege multaj homoj, lokoj en la klaso absolute 
ne sufiĉis. Vidinte tion, mi eksentis kiel kreskas en mi la bezonata entuziasmo - kaj 
la konversacio ekgalopis. La homoj ne volas disiri, kaptas min en koridoroj... Kaj 
miaj eksaj aŭskultantoj ekster la klaso rakontas al mi pri siaj petvetur-sukcesoj 
(ekz., ĝis Bajkalo!), petas pliajn konsilojn, invitas por la sekva jaro. Sed kio ne 
malgravas envere: fakte, mi prezentas ĉi tie Esperanton, sed en alia formo kaj por 
la publiko, kiu al Esperanto-prezentado veni ne intencis. Mi parolas pri la Pasporta 
servo, pri la kongresoj kaj renkontiĝoj, al kiuj mi petveturadas kaj kiuj, fakte, puŝis 
min al la ŝoseoj, pri denaskeco de mia filino, kiu petveturis kun mi en la aĝo 12 
jaroj al la Infana Kongreseto en Hispanio ktp. La metodo absolute kongruas al nia 
nuna tendenco prezentadi Esperanton kaj esperantistojn en kunteksto de ekster- 
esperantista mondo. Do, ĉio rezultis bonege. 

Samtempe Misa (Natalja Nikolajeva) dancigis la popolon en la centra vestiblo - 
dum la Malfermo ŝi anoncis festadon de la Tago de Sankta Patriko - garantiita 
sukceso, la sekva furoro de la moskva kontribuaĵo. 

Nu, kaj speciala mencio pri la ĉefa moskva maniulo: en la malfermita vestibleto 
de la 3-a etaĝo ekde la 10.30 ĝis la 19.30, sen eĉ unu eta paŭzo, Vladimir Savinov 
trinkigis ĉiujn dezirantojn - ŝajne, la tutan milon de la festivalanoj - per la plej luk- 
saj ĉinaj teoj. Frenezige! Tio estis la plej populara, la plej vizitata, la plej etosa kaj 
varma loko, ŝatata de ĉiuj jam dum tri Festivaloj. 

Kio esence gravas por mi - la amikeco kun la ĉarmaj organizantinoj de la Fes- 
tivalo - la direktoro de la Festivalo Nataŝa Golovina kaj la gvidantino de la Festi- 
vala programo, nia suno Katja Kotuĥina, tiu sama Katja, kiu pasintsomere “estis 
gvidanto de ĉio” en nia “Vsplesk-2”. La knabinoj estis evidente tre kontentaj pri 
niaj kontribuoj kaj, kiel ĉiam, malgraŭ terura okupiteco, dediĉis al ni multe da ne- 
formala atento (intercetere, ĉi-foje ili loĝigis nian 9-opon en la Domo de junaj tur- 
istoj centre de la urbo). Ni ricevis specialan diplomon por la moskva delegitaro 
“pro la aktiva partopreno, pozitivo kaj subteno” kaj aludojn pri iu surprizo por 
moskvanoj, kiu atendos nin en la sekva, jubilea Festivalo: “Nepre venu, kaj venu 
amase!” Ege gravas por ni, ke Katja pretas denove kontribui por la programo de 
“Vsplesk-3” - per freŝaj programeroj. Do, nia kunlaboro daŭras kaj prosperas. Tio 
vere entuziasmigas! 

Kaj dum la rea vojo mi kaj Misa denove kaj denove revenadis al la temo de 
simila festivalo en Moskvo. Nu, kial ne?.. 

Irina Gonĉarova (Odincovo) 

PETERBURGA LF 


La 4-an de marto sukcese pasis la Peterburga lingva festivalo. La aranĝon par- 
toprenis ĉ. cent personoj, inkluzive de aliurbaj gastoj el Jelec (1), Iĵevsk (1) kaj 

Moskvo (pli ol dek). 

La programo komenciĝis je la 11-a horo kaj finiĝis je la 17-a kun posta nefor- 
mala teumado. Okazis 27 prezentoj, inter ili kvin - de lingvosciencaj branĉoj (kiel 
psikolingvistiko kaj fonologio), kiuj iĝis specialaĵo de la peterburga festivalo. 

La plenan liston de okazintaj aranĝoj eblas legi ruse ĉe <http://www.e- 
novosti.info/blog/05.03.2007/l>. Kelkaj lingvoj (kiel la nogaja kaj la iĵora) estis 
prezentitaj probable la unuan fojon en la historio de rusiaj lingvaj festivaloj. La 
menciitaj du prezentoj ne nur estis unikaj, sed ankaŭ tre kvalitaj. 

Bedaŭrinde ne venis ĵumalistoj, malgraŭ la tiudirekta preparlaboro. Tamen jam 
vendrede - du tagojn antaŭ la evento - renoma peterburga gazeto “Delovoj Peter- 
burg” publikigis artikoleton pri la festivalo, tamen ne menciinte la organizintojn 
kaj farinte preseraron en citaĵo. 

Oficialaj organizintoj de la Peterburga LF estas REU kaj la jura fakultato de la 
Peterburga Agrikultura Universitato. Faktan surlokan preparadon faris membroj de 
la Sankt-Peterburga Interlingvistika Rondo (SPIRo): i. a. Andrejsons, Guseva, 
Ivanov, Kolodin kaj Koltunov. 

Surbaze de analizo de la 71 plenigitaj enketiloj klaras, ke plejparto de la parto- 
prenintoj multe ŝatis la eventon kaj deziras havi ĝin refoje - eble kun pli da ekzoti- 
kaj lingvoj kaj pli da ebloj por oportune manĝi dum la tagmanĝa paŭzo. 

(esperanto-rus-informoj) 

JUBILEO DE VOLGOGRADA “ESPERO” 

En Volgograd nuntempe ekzistas tri Esperantaj kluboj: “Espero”, “Venko” kaj 

“Stelaro”. La plej malnova el ili 
estas “Espero”, kiu festis sian 30- 
jariĝon pasintnovembre. 

Niaj jubileaj agoj havis du 
partojn. Komence ni publikigis 
anoncon en la loka gazeto “No- 
vosti Sarepti’ (“Novaĵoj de 
Sarepta”), faris elsendon en uzina 
radio pri Esperanto. En du urbaj 
bibliotekoj ni faris ekspozicion pri 
E-o kaj rakontis pri la movado en 
nia regiono. 

Estis ankaŭ prezentado de la 
klubo en la muzeo “Staraja 
Sarepta” (“Malnova Sarepta”), kie nuntempe la klubo havas la ejon por kunvenoj. 
En la prezentado partoprenis estro de la muzeo kaj reprezentantoj de kelkaj naciaj 
asocioj, kiuj ankaŭ havas sidejojn en la muzeo: tataroj, gennanoj, belorusoj, koza- 
koj k.a. 

Dum unu el la klubkunvenoj ni decidis inviti kiel eble multajn eksklubanojn 
por la festa jubilea vespero. Pri tio okupiĝis mi, kiel la prezidanto de “Espero”. Mi 
serĉis la telefonnumerojn, poste telefonis kaj kontaktis 26 samideanojn. Neniu el ili 
malkontentis pri la kontakto. Male, ĉiuj ĝojis, demandis pri nuntempa aktivado, 
rememoris pri tio, kio estis antaŭ 15-20 jaroj, rakontis pri sia vivo. Mi sentis, ke en 
la animoj ili konservis varmajn rememorojn pri sia Esperanta juneco. 

La dua parto de nia jubileo estis festa vespero, kiu okazis la 25-an de novembro 
en salono de la muzeo. Partoprenis 25 personoj, inter kiuj estis 8 eksaj klubanoj. La 
salono estis bele omamita, sur la muroj oni povis vidi multajn fotojn de diversaj 
periodoj. Sur kelkaj fotoj ni povis kun funebro vidi niajn karajn aktivulojn Saŝa, 
Nadja kaj Polina de la Mihajlov-familio, kiuj estis murditaj antaŭ 4 jaroj. 

Post la antaŭparolo de Valentina Spicina pri gravaj momentoj en historio de la 
klubo kelkajn vortojn pri la pasinteco diris Jelena Aleksandrova kaj Nadeĵda Sap- 
ĉeva. Ili rakontis pri tio, kiel bone la esperantistoj iam kunfestis Novjaron (62 per- 
sonoj!), kiel kune laboris en dendroparko ktp. Nuntempaj junaj klubanoj kun in- 
tereso aŭskultis ilin. 

Post malgranda koncerto de gejunuloj ni komencis ricevi muzikajn gratulojn. 
Komence kantis kaj gitarludis nia malnova amiko, prezidanto de turista klubo 
V.A.Doroŝin. Poste estis tre nekutima gratulo de germana horo. Ili gratulis nin per 
kvar muzikverkoj, kiujn ili ludis en najbara kirko per ties orgeno. 

Krom tio ni ricevis gratulan telegramon de nia eksklubano Andrej Grigor- 
jevskij. Li finis en nia klubo elementan kurson sub gvido de ĝia fondinto Tatjana 
Vtorova. Poste li mem fondis alian urban klubon “Rado”, iĝis bona organizanto de 
EoLA-1 kaj aliaj aranĝoj en Volgograd. 

Laŭ programo de la festo, post la koncerto kaj ĉiuj gratuloj ni faris senmalga- 
jnan loterion, kiu rezultiĝis tre gaja kaj sukcesa. Certe, estis ankaŭ tradicia teumado 

kun dolĉaĵoj, dum 
kiu konstante oni 
aŭdis: “Rigardu, 

kia juna mi estis! 
Cu tiu estas vi? 
Kaj kie estas li 
nuntempe? Kiam 
tio estis?” ktp. 
Poste estis ludoj, 
kantoj kaj apartaj, 
privataj babiladoj. 

Plej kontentaj 
partoprenantoj de 
la festo estis la ek- 

saj klubanoj. Ili kore dankis pro la invito. Tri virinoj eĉ petis organizi por ili spe- 
cialan rapidkurson por rememori la lingvon, ĉar ili volas denove reveni al aktiva E- 
movado. Ankaŭ ni, la organizantoj, konstatis, ke ĉiuj jubileaj aferoj estis sukcesaj. 
Ni bedaŭris nur pri tio, ke ne alvenis Tatjana Vtorova, kaj ke en nia festo parto- 
prenis malmultaj geamikoj el la klubo “Venko”, kun kiu ni havas bonajn interrila- 
tojn kaj oftajn amikajn kontaktojn. 

Valentina Spicina (Volgograd) 

AL LA OFICIALIGO DE ESPERANTO EN RUSIO 

La 13-an de aprilo 2007 en Rusia Akademio pri Klerigo (Moskvo) okazos In- 
temacia konferenco “Propedeŭtika rolo de Esperanto en lemado de fremdaj ling- 
voj”. La aranĝo estas iniciatita de Rusia Ministerio pri Klerigo kaj Scienco post la 
letero de Eŭropa Jurscienca Universitato Justo (EJU Justo) kaj REU, kiu enhavis 
proponon enkonduki Esperanton en studplanojn de rasiaj klerigejoj. La laboron de 
la konferenco partoprenos elstaraj msiaj kaj eksterlandaj sciencistoj, Esperanto- 
instruistoj, esperantistoj, sociagantoj, politikistoj, reprezentantoj de amaskomu- 
nikiloj. La laborlingvoj de la aranĝo - la msa kaj Esperanto. La rezulto de la kon- 
ferenco fariĝos rezolucio, kiu devos esti la bazo por la decido de la Ministerio ri- 
late studadon de Esperanto en rusiaj klerigejoj. (Bedaŭrinde, la konferenco estis 
okazonta kelkajn tagojn post la finpretigo de tiu ĉi numero de REGo. La gazeto in- 
formos pri rezidtoj de la konferenco en sekva numero. — G.K.) 

Gennadij Silo, rektoro de EJU Justo 

Buiteno de RE U 

PROTOKOLO 

de la 23-a Konferenco de Rusia Esperantista Unio 
Tiĥvin, 07-09.03.2007 

(enkadre de la 25-a Rusia Esperantista Kongreso) 

La 7-an de marto 2007. 

1. Organizaj demandoj. Elekto de la konferencaj gvidorganoj. 

1.1. Estas registritaj 13 delegitoj kun voĉdonrajto 1 . 

1.2. Kunvengvidanto: Georgij Kokolija (Moskvo) - elektita unuanime. 

1.3. Protokolantoj: Galina Terentjeva (Celjabinsk), Anatolij Sidorov (Sankt- 
Peterburg) - elektitaj unuanime. 

1.4. Kalkulkomisiono: Aleksandr Milner (Moskvo), Rafija Kudrjavceva 
(Jekaterinburg), Jurij Karcev (Uljanovsk) - elektitaj unuanime. 

1.5. G.Kokolija proponis, ke voĉdonado dum la Konferenco okazu per manda- 
toj. 

Rezulte de la voĉdonado la propono ne estas akceptita: 


por 

- 5 voĉoj 

kontraŭ 

- 5 voĉoj 

sindetenoj 

- 3 voĉoj 


1.6. Tagordo de la Konferenco: 

1) Elekto de la konferencaj gvidorganoj. 

2) Raporto de la Estraro de REU. 

3) Raporto de la Kontrol-revizia Komisiono de REU. 

4) Pridiskuto de la raportoj. 

5) Raportoj de klubaj reprezentantoj. 

6) Diskuto pri la estonta agado. 

7) Elekto de la Prezidanto de REU. 

8) Elekto de la Estraro de REU. 

9) Elekto de la Kontrol-revizia Komisiono de REU. 

10) Elekto de la Komisiitoj. 

11) Amendoj en la Generala Regularo. 

12) Diversaĵoj. 

13) Akcepto de Decidoj de la Konferenco. 


1 Poste registriĝis ankoraŭ 6 personoj, entute en la Konferenco estis registritaj 19 delegitoj. 

La tagordo estas akcep- 
tita unuanime. 

2. Raporto de la Estraro 
de REU. 

2.1. La raporton prezen- 

tis la Prezidanto de REU 
Andrej Grigorjevskij 

(Sumerlja). (Tekston de la 
raporto vidu en REGo N° 
1/2007, paĝoj 18-22). 

2.2. Financan raporton 
pri la jaro 2006 prezentis 
A.Grigorjevskij. (Tekston 


3. Raporto de la Kontrol-revizia Komisiono. 

3.1. Raporton de la Kontrol-revizia Komisiono voĉlegis membro de la ko- 
misiono G.Terentjeva. La Komisiono konstatis, ke la agado de la Estraro estis kon- 
fornia al la Statutaj celoj; la proklamitaj ĉefaj agaddirektoj fare de la Prezidanto kaj 
de la Estraro estis sisteme plenumataj. Laŭ la prezentita financa raporto eblas 
konkludi, ke la elspezoj estis faritaj konforme al la Statutaj celoj. 

3.2. Decido de la Konferenco: la raporto de la Kontrol-revizia Komisiono estas 
aprobita unuanime. 

4. Pridiskuto de la raportoj. 

4.1 En la pridiskuto de la raportoj partoprenis entute 3 personoj: 
A.Grigorjevskij, G.Kokolija, Valentin Seguru (Moskvo). 

4.2. Pritakso de la laboro de la Estraro de REU. Dum pridiskuto estis proponitaj 
du variantoj de la taksado: 

1) Irina Gonĉarova (Odincovo) - pritaksi la agadon “bona”, 

2) G.Kokolija, V.Seguru - pritaksi la agadon “kontentiga”, 

Rezultoj de la voĉdonado: 

varianto 1) - 9 voĉoj, 
varianto 2) - 3 voĉoj, 
sindetenoj - 0 voĉoj. 

La Konferenco decidis taksi la laboron de la Estraro “bona”. 

5. Raportoj de klubaj reprezentantoj. 



dum la Konferenco en Tihvin 


de la raporto vidu en tiu ĉi nnmero de REGo). 

5.1. Pri la kluba agado raportis: R.Kudrjavceva (Jekaterinburga EK, Tjumena 
EK “Revo”, Ĉeljabinska EK), I.Gonĉarova (Moskva EK MASI), Valeria Cvetkova 
(Sankt-Peterburga E-societo “Espero-1” kaj klubo de malbone vidantaj esper- 
antistoj “Amikaro”), A.Sidorov (Sankt-Peterburga E-societo “Espero-2”), Alek- 
sandr Osokin (Sankt-Peterburga Interlingvistika Rondo - SPIRo), Lubovj Maleĵ 
(Ivanova EK), Mikaelo Bronŝtejn (Tihvina EK). 

5.2. En la pridiskuto de la raportoj partoprenis entute 6 personoj: V.Seguru, 
R.Kudrjavceva, A.Grigorjevskij, G.Kokolija, A.Sidorov, Maksim Griŝin (Moskvo). 

Dum la pridiskuto estis faritaj jenaj proponoj por la kluba kaj regiona agado: 

- fari en REGo aŭ en la retpaĝaro de REU sistemigitan laŭ regionoj priskribon 
de la aktuala kluba agado (V.Seguru); 

- elekti en la kluboj respondeculojn pri interkluba infonnado (A.Grigorjevskij); 

- kunlabori kun esperantistoj en senmovadaj ekssovetiaj respublikoj, peti por 
tio subvenciojn de UEA, fari varbafiŝojn por ekssovetiaj respublikoj pere de UEA 
(A.Grigorjevskij); 

- peti por konkretaj projektoj subvenciojn de Socia Ĉambro (V.Seguru); 

- peti subvenciojn por okazigo de Lingvaj Festivaloj en urboj, kie ne estas E- 
movado (A.Grigorjevskij); 

- eldoni ruslingvan primovadan informilon (A.Sidorov). 

La 8-an de marto 2007. 

6. Diskuto pri la estonta agado. 

A.Grigorjevskij kaj G.Kokolija raportis al la Konferenco pri la aktuala stato de 
aferoj pri la invito de UK al Rusio en 2009. Ili informis, ke la moskva iniciata 
gmpo, subtenata de REU, preparis la bezonatajn dokumentojn, transdonis ilin al la 
Moskva Registaro kaj ricevis ties subtenon. La sekva REU-Estraro prepam do- 
kumentojn por UEA. 

Post pridiskuto de la informo la Konferenco decidis subteni la agadon de REU- 
Estraro pri la invito de UK al Rusio en 2009 aŭ postaj jaroj kaj rekomendis al la es- 
tonta REU-Estraro aktivigi la agadon en la bezonata direkto. 

7. Elekto de la Prezidanto de REU. 

7.1. Estas kandidatigitaj 5 personoj: 

1) A.Grigorjevskij - propono de G.Kokolija, 

2) J.Karcev - propono de Miĥail Ĉertilov (Moskvo), 

3) R.Kudrjavceva - propono de G.Kokolija, 

4) V.Segum - propono de G.Kokolija, 

5) G.Kokolija - propono de R.Kudrjavceva. 

7.2. Ne konsentis kandidatiĝi 3 personoj: J.Karcev, R.Kudrjavceva, G.Kokolija. 

7.3. Konsentis kandidatiĝi 2 personoj: A.Grigorjevskij kaj V.Segum. 

7.4. Ambaŭ kandidatoj je prezidanteco prezentis siajn programajn tezojn. 

Andrej Grigorjevskij: Mi ne proponos ion novan, nek lanĉos novajn grandajn 
projektojn. Mi daŭrigos la antaŭan agadon, okupiĝos pri la aferoj, ligitaj kun la 
okazigo de UK en Rusio. Mi faros ankaŭ proprajn E-projektojn. 

Valentin Seguru: Miaj prioritatoj estos regiona agado - novaj kluboj, renkon- 
tiĝoj, kunlaboro. Necesas daŭrigi kontaktojn kun la Ministerio pri Klerigo, provi 
kontakti la Ministerion pri Eksterlandaj aferoj, kiu respondecas pri ligoj kun Une- 
sko. 

7.5. Voĉdonilojn por la sekreta voĉdonado ricevis 11 delegitoj kun voĉdonrajto. 

7.6. Post la voĉdonado kaj kalkulo de la voĉoj membro de la Kalkulkomisiono 
R.Kudrjavceva informis, ke la Prezidanto de la Kalkulkomisiono estis elektita 
A.Milner, kaj prezentis “Protokolon de la Kalkulkomisiono pri balotado dum REU- 
Konferenco”. 

por Andrej Grigorjevskij - 9 voĉoj, 
por Valentin Seguru - 1 voĉo, 
sindetenoj - 1 voĉo, 
entute- 11 voĉoj. 
7.8. La Konferenco aprobas la 
protokolon de la Kalkulkomisiono 
unuanime. Andrej Grigorjevskij per 
plimulto da voĉoj estas elektita kiel 
Prezidanto de REU. 

8. Elekto de la Estraro de REU. 

8.1. A.Grigorjevskij difmis prin- 
cipojn, laŭ kiuj estu elektataj estra- 
ranoj: atenti, ke estraranoj reprezentu 
ĉiujn regionojn de Rusio kaj ke en la 
Estraro estu personoj, kompetentaj 
pri informado, pri kluba (regiona) agado kaj renkontiĝoj, pri instruado, pri financoj 
kaj pri eksteraj rilatoj. 

8.2. A.Grigorjevskij listigis la kandidatojn por la Estraro, kiuj anoncis sin antaŭ 
aŭ dum la Konferenco: 

1) Nikolaj Gudskov (Moskvo), 

2) Konstantin Ĥlizov (Irkutsk), 

3) Aleksandr Osokin (Sankt-Peterburg), 

4) Irina Gonĉarova (Odincovo), 

5) Jurij Karcev (Uljanovsk), 

6) Valentin Seguru (Moskvo), 

7) Vladimir Bespalov (Soĉi). 

Li proponis aldoni al la listo ankaŭ Rafija Kudrjavceva (Jekaterinburg). 

8.3. Ne konsentis kandidatiĝi 1 persono: R.Kudrjavceva. 


7.7. Rezultoj de la sekreta voĉdonado: 



Andrej Grigorjevskij, reelektita kiel Prezi- 
danto de REU 


20 




8.4. Elekto de la Vicprezidanto de REU. 

V. Seguru proponis elekti el la proponitaj kandidatoj unu Vicprezidanton. 

Rezulte de la voĉdonado la propono estas akceptita: 

por -lOvoĉoj, 
kontraŭ - 0 voĉoj, 
sindetenoj - 3 voĉoj. 

8.5. Estas kandidatigitaj 3 personoj: 

1) V.Seguru - propono de A.Milner, 

2) N.Gudskov - propono de V.Seguru, 

3) I.Gonĉarova - propono de A.Grigorjevskij. 

8.6. Ne konsentis kandidatiĝi 2 personoj: V.Seguru kaj I.Gonĉarova. 

8.7. Voĉdonado porNikolaj Gudskov kiel Vicprezidanto: 

por - 14 voĉoj, 
kontraŭ - 0 voĉoj, 
sindetenoj - 0 voĉoj. 

Nikolaj Gudskov estas elektita kiel Vicprezidanto de REU unuanime. 

8.8. Elekto de la 
estraranoj. 

G.Kokolija pro- 
ponis du variantojn 
de elekto de la 
Estraro: 

1) Elekti bloke 
ĉiujn 6 kandidatojn 
(krom Vicprezi- 
danto), 

2) Difini kvan- 
ton de la estraranoj 
kaj elekti ilin el 6 
kandidatoj. 

8.9. Dum 
pridiskuto 

A.Grigorjevskij sub- 
tenis la 2-an varian- 

ton - malpli grandan Estraron, V.Seguru subtenis la 1-an varianton, por ke estu 
reprezentitaj ĉiuj regionoj. 

8.10. Rezultoj de la voĉdonado pri la proponoj de G.Kokolija: 

varianto 1) - 7 voĉoj, 
varianto 2) - 4 voĉoj, 
sindetenoj - 3 voĉoj. 

Estas akceptita la 1-a varianto - elekti bloke ĉiujn 6 kandidatojn. 

8.11. Voĉdonado bloke pri 6 kandidatoj al la Estraro: 

por - 12 voĉoj, 
kontraŭ - 0 voĉoj, 



la estraranoj kun utilo uzas paŭzon dum la Konferenco 

sindetenoj - 2 voĉoj. 

Rezulte de la voĉdonado kiel membroj de REU-Estraro estas elektitaj: Vladimir 
Bespalov, Irina Gonĉarova, Konstantin Ĥlizov, Jurij Karcev, Aleksandr Osokin, 
Valentin Seguru. 

La 9-an de marto 2007. 

9. Elekto de la Kontrol-revizia Komisiono de REU. 

9.1. Elekto de la Prezidanto de la Kontrol-revizia Komisiono. 

Kiel kandidato estas proponita 1 persono - Gennadij Basov (Moskvo). 
Voĉdonado por G.Basov kiel la Prezidanto de la Kontrol-revizia Komisiono: 

por -llvoĉoj, 
kontraŭ - 0 voĉoj, 
sindetenoj - 2 voĉoj. 

Rezulte de la voĉdonado Gennadij Basov estas elektita kiel la Prezidanto de la 
Kontrol-revizia Komisiono de REU 

9.2. Elekto de la membroj de la Kontrol-revizia Komisiono. 

Kiel kandidatoj estas proponitaj 3 personoj - G.Terentjeva, Roman Bolŝakov 
(Moskvo), A.Milner. 

Voĉdonado por 3 kandidatoj bloke: 

por - 12 voĉoj, 
kontraŭ - 1 voĉoj, 
sindetenoj - 0 voĉoj. 

Rezulte de la voĉdonado kiel membroj de la Kontrol-revizia Komisiono estas 
elektitaj Galina Terentjeva, Roman Bolŝakov, Aleksandr Milner. 

10. Elekto de la Komisiitoj. 

10.1. G.Kokolija proponis elekti 3 personojn kiel Komisiitojn de REU: 

1) Viktor Aroloviĉ (Moskvo) - Komisiito pri dokumentado de REU, 

2) M.Bronŝtejn - Komisiito pri kultura agado, 

3) Aleksandr Blinov (Ceboksari) - Komisiito pri prizorgado de novaj membroj. 

10.2. Voĉdonado por 3 Komisiitoj bloke: 

por -llvoĉoj, 
kontraŭ - 0 voĉoj, 
sindetenoj - 2 voĉoj. 

Rezulte de la voĉdonado kiel Komisiitoj de REU estas elektitaj Viktor 
Aroloviĉ, Mikaelo Bronŝtejn, Aleksandr Blinov. 

11. Amendoj en la Ĝenerala Regularo. 

11.1. La Konferenco diskutis bezonon de amendoj, koncemantaj REJM, en la 
Generala Regularo. Post priparolo de la stato de REJM depost kiam ĝi estis aligita 

al REU kiel junulara sekcio estis konstatite, ke post portempa pli aktiva periodo 
nun ĝia agado estingiĝis. 

11.2. Dum la pridiskuto estis faritaj 3 proponoj: 

1) Precipe konsenti kun la amendo en la Generala Regularo - surbaze de la ak- 
tuala interkonsento inter REJM kaj REU fari apartan artikolon pri REJM kiel junu- 
lara sekcio de REU, plene memstara en sia agado kaj elektanta propran estraron - 
propono de A.Grigorjevskij, 

2) Ne fari la amendon pro la reala nefunkcio de REJM - propono de 
G.Kokolija, 

3) Se REJM plu restos malaktiva, uzi la nunan rajton de REU funkciigi propran 
junularan sekcion kaj elekti por ĝi gvidorganon (punkto 7.1 de la Generala Regu- 
laro) - propono de G.Kokolija. 

11.3. Voĉdonado por la propono de A.Grigorjevskij: 

por -2voĉoj, 
kontraŭ -4voĉoj, 
sindetenoj - 8 voĉoj. 

Rezulte de la voĉdonado la propono ne estas akceptita. 

11.4. Post plia diskuto G.Kokolija proponis rekomendi al la Estraro daŭrigi la 
klopodojn pri aktivigo de la junulara movado en Rusio kaj kaze de reala ekfunkcio 
de REJM prepari amendojn en la Generala Regularo. 

La propono estas akceptita unuanime. 

12. Diversaĵoj. 

12.1. M.Certilov demandis, kial dum la Rusiaj E-Kongresoj ne estas plenumata 
la Kongresa Regularo, aparte punktoj 16M8 pri la Kongresa Fondaĵo, kiu fakte ne 
ekzistas. 

Post la pridiskuto estis konstatite, ke en multaj flankoj la Kongresa Regularo 
malaktualiĝis kaj bezonas ŝanĝojn. 

G.Kokolija proponis rekomendi al la Estraro dum organizado de estontaj REK- 
oj sekvi la Kongresan Regularon kaj komisii al la Estraro prepari bezonatajn ŝan- 
ĝojn en la Kongresa Regularo konforme al la aktuala situacio. 

La propono estas akceptita unuanime. 

12.2. Vladimir Minin (Tomsk) tumis sin retmesaĝe al la Konferenco kun pro- 
pono elekti alian moderiganton por la interreta dissendolisto de REU <reu-agado> 
anstataŭ G.Kokolija. 

Post pridiskuto de la aktuala stato kaj administrado de <reu-agado> estas kon- 
statite, ke en la listo ofte mankas interesaj diskutindaj temoj kaj, aliflanke, insultaj 
kaj ofendaj frazoj en mesaĝoj de kelkaj skandalemaj personoj malebligas kon- 
stmivan diskutadon kaj forpuŝas listanojn, precipe novaliĝintajn. 

Malgraŭ la esprimita de G.Kokolija deziro eksiĝi de la posteno, la propono de 
V.Minin ne estas subtenita. 

13. Akcepto de decidoj de la Konferenco. 

DECIDOJ 

de la 23-a Konferenco de REU 


1. Taksi la laboron de la Estraro bona. 

2. Aprobi la raporton de la Kontrol-revizia Komisiono. 

3. Subteni la agadon de REU-Estraro pri invito de UK al Rusio en 2009 aŭ 
postaj jaroj kaj rekomendi al la estonta REU-Estraro aktivigi la agadon en la be- 
zonata direkto. 

4. Elekti la Estraron en la konsisto: Andrej Grigorjevskij - Prezidanto, Nikolaj 
Gudskov - Vicprezidanto, Vladimir Bespalov, Irina Gonĉarova, Konstantin 
Ĥlizov, Jurij Karcev, Aleksandr Osokin, Valentin Seguru. 

5. Elekti la Kontrol-revizian Komisionon en la konsisto: Gennadij Basov - 
Prezidanto, Roman Bolŝakov, Aleksandr Milner, Galina Terentjeva. 

6. Elekti Komisiitojn pri: dokumentado - Viktor Aroloviĉ, kultura agado - Mi- 
kaelo Bronŝtejn, prizorgado de novaj membroj - Aleksandr Blinov. 

7. Komisii al la Estraro daŭrigi klopodojn pri aktivigo de la junulara movado en 
Rusio kaj kaze de reala ekfunkcio de REJM prepari bezonatajn amendojn en la 
Generala Regularo. 

8. Komisii al la Estraro prepari bezonatajn ŝanĝojn en la Kongresa Regularo 
konfonne al la aktuala situacio kaj rekomendi al la Estraro dum organizado de es- 
tontaj REK-oj sekvi la Kongresan Regularon. 

Tihvin, la 9-an de nuirto 2007. 

Protokolis: G. Terentjeva, A.Sidorov. 
Finpretigo de laprotokolo: la 29-an de marto 2007. 

FUNKCIOJ EN LA NOVA ESTRARO 

La nova Estraro dum retaj diskutoj disdividis la funkciojn sekvamaniere: 

• Nikolaj Gudskov - kunordigado de la regiona/kluba agado (RKA), eldonado 
moskva; 

• Aleksandr Osokin - financoj, RKA en Nord-Okcidento; 

• Irina Gonĉarova - instmado, junularaj aferoj, RKA en Centra Rusio; 

• Jurij Karcev - RKA en Volgio, eldonado ekstermoskva; 

• Konstantin Ĥlizov - retaj aferoj, novaj projektoj, RKA en Siberio; 

• Vladimir Bespalov - RKA en Suda Rusio; 

• Valentin Seguru - kontaktoj kun nee-istaj organizoj; 

• Andrej Grigorjevskij - renkontiĝoj, informado, individuaj membroj. 

Krome, kiel la nova respondeculo pri la Libroservo de REU estis elektita Ana- 
tolij Sidorov (Sankt-Peterburg). La libroservo en Ceboksari daŭre funkcios. 

Kiel la Komitatano A de UEA estas elektita Andrej Grigorjevskij. La nuna, kies 
mandato fmiĝos ĉi-somere, estas Georgij Kokolija. 

Andrej Grigorjevskij (Ŝumerlja) 

FINANCA RAPORTO DE REU-ESTRARO POR 2006 

En 2006 REU havis 97 individuajn membrojn, 9 familiajn membrojn, 132 aligi- 
tajn membrojn. La IM-kotizo estis 80 rnb., el kiu ni 30 rub. pagis al REGo, se la 
persono estis abonanto; kolektiva kaj familia kotizoj - po 30 rub. 

En la kaso la 1-an de januaro 2006 estis 32 779 rub., la 1-an de januaro 2007 - 
40 200 rub. 19 kop. Grandparte tio ŝuldiĝas al multe pb aktiva aliĝado por 2007 ol 
por 2006. 

Enspezoj por 2006: 

7600 - kotizoj de 95 IM 

544 - kotizoj de 2 alilandaj IM (kotizo: 8 eŭroj x 34 = 272 rub.) 

4230 - kotizoj de 141 AM kaj FM 

6000 - kotizoj de 3 novaj Dumvivaj Membroj (la enspezo ne enkalkuliĝas en la 
kurantajn enspezojn, sed estas metata en la fondaĵon “Dumvivaj membroj”) 

300 - ekzamenoj de CALK 

1169.60 - profito de la fondaĵo “Dumvivaj membroj” 

1100 - REU-parto de la profito de EoLA en Jelec 

Sume: 14943.60 rub. 

Elspezoj por 2006: 

2100 - REGo-abonoj por 7 kluboj: 14 abonoj (por ĉiu komenciĝinta deko da 
membroj - po unu, 150 rub.) 

530 - REGo-abono por DM B.Kolker 

2970 - repagoj po 30 rub. al REGo, por REU-membroj-abonantoj 
600 - vojaĝkostoj de A.Grigorjevskij al Moskva parta estrara kunveno en sep- 
tembro 2006 

1400 - vojaĝkostoj de I.Gonĉarova al la Ceboksara estrara kunveno en oktobro 
2006 

400 - telefonvokoj, retaĵoj, REU-bulteno, membrokartoj (A. Grigorjevskij) 
818.50 - produktado kaj dissendado de REU-aliĝiloj por 2007 
1624 - dumjaraj poŝtelspezoj por disssendo de la Bulteno, Jarlibro, membro- 
kartoj kaj RET-07-reklamilo (M.Ĉertilov) 

2122.14 - pago al UEA pro 111 aligitaj membroj 
420 - pago por la domajna nomo <reu.ru> (15 dolaroj) 

1000 - subvencio al Vjaĉeslav Ivanov (ĉefe por la projekto “E-novosti”) 

125 - 50 novaj LF-afiŝoj senpage transdonitaj al la organizantoj de LF-1 en 
Moskvo 

150 - senpaga aligo de reprezentanto de Volgograda EK “Espero” al RET-06 
Sume: 14259.64 rub. 

Investaj clspczoj-enspczoj 

(ne enkalkulataj en la ĝenerala bilanco, ĉar ne povas korekte reprezentiĝi en la 
unujara skalo) 

Elspezoj: 

18000 - eldono de la libro de M. Bronŝtejn “Legendoj pri SEJM” (feb. 2006) 
5800 - koloraj ruslingvaj reklamiloj (dec. 2006) 

1900 - kolora informletero pri REK kaj EoLA en 2007 (dec. 2006) 

Enspezoj: 

9500 - repago de M.Bronŝtejn pro jam venditaj libroj (aŭg. 2006) 

170.50 - vendoj de la koloraj informiloj (dec. 2006 ) 

Fondajoj 

Neniuj movoj okazis post septembro 2006, kiam estis submetita la antaŭa 
raporto. 

Notoj 

Daŭre necesas noti, ke pli-malpli ekvilibraj niaj elspezoj estas nur datik' al vo- 
lontula kaj senrekompenca laboro de niaj aktivuloj-estraranoj. 

Preskaŭ senpage estis produktitaj la Jarlibro 2006, membrokartoj, proprakoste 
estis faritaj preskaŭ ĉiuj “oficaj” vojaĝoj ktp. 

Andrej Grigorjevskij, prezidanto de REU 

INFORMO DE ĈALK 

La 20-an de februaro okazis ekzameno de la Cefa Atesta kaj Lingva Komisiono 
de REU. Ekzamenis I.Gonĉarova kaj N.Gudskov. 

Sukcese ekzameniĝis laŭ postuloi de la nivelo “A” kvar personoi (membroj de 
la klubo MASI): 

1) Aleksej Legornev - perfekte; 

2) Natalja Nikolajeva - perfekte; 

3) Ilja Miĥasenko - bone; 

4) Svetlana Riĵova - kontentige. 

KVIN KOMITATANOJ B REKTE ELEKTITAJ 

Kvin kandidatoj sin anoncis por la elektado de komitatanoj B, kiuj reprezentas 
la individuajn membrojn en la supera organo de UEA. Car fine de la jaro 2006 la 
individuaj membroj de UEA nombris pli ol 6000, povis esti elektotaj sep komita- 
tanoj B. Gis la limdato, la 28-a de februaro, liveris kompletajn dokumentojn kvin 
kandidatoj. Sekve ili estas aŭtomate elektitaj kaj poŝta voĉdonado de membroj ne 
estas bezonata. 

La kvin komitatanoj B, kies oficperiodo komenciĝos je la unua tago de la 92-a 
Universala Kongreso de Esperanto en Jokohamo, estas Marija Beloŝevic (Kroatio), 
Tomasz Chmielik (Pollando), Johan Derks (Nederlando), Istvan Ertl (Luksembur- 
gio) kaj Jukka Pietilainen (Finnlando). Beloŝevic, Ertl kaj Pietilainen membras 
ankaŭ en la nuna Komitato, elektita en 2004. Chmielik kaj Derks eniros la Komita- 
ton kiel novaj membroj. 

Marija Beloŝevic (nask. 1965) estas konata i.a. kiel longtempa aktivulo kaj 
estrarano de Intemacia Ligo de Esperantistaj Instmistoj kaj Intemacia Katolika 
Unuiĝo Esperantista. Tomasz Chmielik (1957) estas aktiva eldonisto kaj estrarano 
de Esperantlingva Verkista Asocio. Johan Derks (1940) aktivas i.a. pri eŭropa 
agado kaj estis estrarano de Eŭropa Esperanto-Unio. Istvan Ertl (1965) estas Es- 
peranta verkisto kaj tradukisto kaj laboris dek jarojn kiel redaktoro de la revuo 
“Esperanto”. D-ro Jukka Pietilainen (1966) funkciis i.a. kiel prezidanto de Espe- 
ranto-Asocio de Finnlando kaj lastatempe kiel komisiito de UEA pri informado. 

Laste la komitatanoj B estis elektitaj sen poŝta balotado en 1992. Kvankam en 
la antaŭa jaro UEA havis pli ol 8000 individuajn membrojn, unuafoje dum 60 jaroj, 
por naŭ lokoj de komitatanoj B anonciĝis nur ok kandidatoj. En kvar postaj fojoj 
okazis balotoj, en kiuj partoprenis 30-33% de la individuaj membroj. Pri la ses 
lokoj de komitatanoj B en la nun deĵoranta Komitato konkursis antaŭ tri jaroj 16 
kandidatoj. Voĉdonis tiam 1491 membroj, t.e. 31,4%. 

(Gazetaraj Komunikoj de UEA) 

NOVA GRUPO TRA MEMBRECO EN REU 

En Tverj fondiĝis nova E-klubo. En ĝi unuiĝis personoj, lemintaj E-on mem- 
stare kaj diverstempe membriĝintaj en REU kiel individuaj membroj. Lastatempe 
aperis ankaŭ aktivulo, kiu volis havi ne nur virtualajn, sed ankaŭ ĉeestajn kun- 
venojn. Li ricevis de REU la adresojn de la samurbanoj kaj sukcesis kunvenigi ilin. 
La nova grupo renkontiĝas unufoje semajne. Jam okazis tri kunvenoj. La klubon 
oni decidis nomi “Ekvinokso”. 

(esperanto-rus-informoj) 

UNUAFOJE ĈEFDELEGITO EN NEPALO 

Laŭ propono de la landa asocio la Estraro de UEA nomumis s-ron Mukunda 
Raj Pathik Wagle la unua Cefdelegito por Nepalo. Pasintjare Nepala Esperanto- 
Asocio (NEspA) estis akceptita kiel aliĝinta Landa Asocio de UEA kaj sekve ĝi 
ricevis la rajton proponi Cefdelegiton. Laŭ la Regularo pri delegitoj Cefdelegito 
povas esti nur en landoj, kies landa asocio estas aliĝinta al UEA. 

S-ro Mukunda Raj Pathik Wagle estas unu el la plej spertaj movadanoj en sia 
lando. Li estas individua membro de UEA ekde 1991 kaj fakdelegito pri instmado, 
poezio kaj turismo ekde 1997. Ekde la akcepto de NEspA en UEA li ankaŭ 
reprezentas sian asocion en la Komitato de UEA kiel observanto. 

(Gazetaraj Komunikoj de UEA) 

PLI DA MEMBROJ EN REU 

Jam komence de marto la kvanto de membroj en REU superis la finan nombron 
por la antaŭa jaro - kiu mem estis rekorda kompare al la antaŭaj ekde 2000. La 
novaj aliĝoj daŭre venas kaj por komenco de aprilo la membraro jam atingis 338 
personojn (pasintjare estis 286). 

Laŭ mia proksimuma pritakso REU allogis jam pli ol duonon de ĉiuj aktivaj es- 

perantistoj de la lando, sed nur malgrandan parton de la entuta esperantistaro, 
inkluzive de tiuj, kiuj almenaŭ iom uzetas aŭ posedas la lingvon (da tiuj estas kre- 
debleĉ. 1000-1500). 

Andrej Grigorjevskij (Ŝumerlja) 

PLI OL 6000 INDIVIDUAJ MEMBROJ ANKAŬ EN 2006 

UEA spertis ioman malkreskon de sia membraro en 2006, kiam ĝi registris 
6066 individuajn kaj 11732 aligitajn membrojn. En 2005 la nombroj estis respek- 
tive 6107 kaj 12253. Estis entute 17798 membroj en 117 landoj, dum en 2005 
temis pri 18360 membroj en 113 landoj. La junaj membroj de UEA samtempe 
apartenas al la junulara sekcio TEJO, kiu pasintjare havis 515 individuajn (533 en 
2005) kaj 1979 (2074) aligitajn membrojn. 

Malpli da individuaj membroj estis antaŭvideble, ĉar la influo de Universala 
Kongreso al ilia nombro estis malpli forta ol en 2005. La UK en Florenco estis iom 
malpli granda ol tiu en Vilno (resp. 2209 kaj 2344 aliĝintoj), sed krome pli granda 
parto de la Florencaj kongresanoj estis regulaj membroj. En la kongreslando Italio 
estis 59 pliaj membroj, kiuj pli-malpli egalis la falon en Litovio (-61), sed la Flor- 
enca UK ne sufiĉe plimultigis la membraron en najbaraj landoj de Italio por kon- 
traŭpezi la perdojn ĉe tiuj de Litovio. La “kongresa efiko” ĉiam tuŝas la nombron 
en la kategorio Membro kun Jarlibro, kiu pasintjare notis minuson de 59. Car estis 
entute 41 individuaj membroj malpli, aliaj kategorioj do kresketis. 

La distribuo inter la diversaj kotizkategorioj estis: Membroj kun Gvidlibro 375 
(388 en 2005), Membroj kun Jarlibro 1368 (1408), Junaj Membroj kun Jarlibro 342 
(361), Membroj-Abonantoj 2862 (2842), Junaj Membroj-Abonantoj 132 (130), 
Dumvivaj Membroj 824 (821), Junaj Dumvivaj Membroj 25 (29), Dumvivaj 
Membroj kun Jarlibro 50 (42), Junaj Dumvivaj Membroj kun Jarlibro 16 (13), 
Honoraj Membroj 64 (65), Membroj de Honora Patrona Komitato 8 (8). 

Kun 670 individuaj membroj Francio retenis sian pintan pozicion super Ger- 
manio (546) kaj eĉ plifortigis ĝin, ĉar en 2005 ĝia nombro estis 665 kontraŭ 568 en 
Germanio. Sur la tria loko estis Japanio kun 410 individuaj membroj (401). (En la 
provizora statistiko de la kuranta jaro Japanio, dank' al la UK en Jokohamo, staras 
jam nevenkeble ĉe la pinto kun preskaŭ 800 membroj!) La aliaj landoj kun pli ol 
100 individuaj membroj pasintjare estis Usono 361 (363), Brazilo 360 (365), Italio 
284 (223), Nederlando 262 (260), Hispanio 186 (154), Belgio 174 (171), Britio 171 
(169), Svedio 169 (188), Finnlando 167 (176), Rusio 167 (239), Ĉinio 153 (136), 
Pollando 134 (170), Hungario 111 (112) kaj Svislando 111 (98). 

Senteble falis la nombro de aligitaj membroj, t.e. tiuj membroj de la landaj aso- 
cioj, kiuj ne estas indviduaj membroj de UEA. Sanĝoj en ilia nombro tamen ne re- 
spegulas la efektivan evoluon en la koncemaj asocioj, ĉar multaj asocioj anoncas al 
UEA malpli grandan nombron ol ili vere havas. En la statistiko aperas nur la nom- 
broj, laŭ kiuj la asocioj kotizis al UEA. Du trionoj el la malkresko de 521 aligitaj 
membroj okazis en Vjetnamio (-335), kies asocio ne povis pagi laŭ la antaŭa nom- 
bro. Malkreskoj okazis ankaŭ en Korea Respubliko (-87), Belgio (-82), Japanio 
(-63), Brazilo (-54) kaj Svedio (-46). Tre rimarkinde estas, ke en Francio, kie estis 

pli da individuaj membroj, ankaŭ la nombro de aligitaj membroj kreskis per 97. 

La revuo “Esperanto” havis 4089 pagitajn abonojn, t.e. je 5 pli ol en 2005. La 
nombro de pagitaj abonoj de la junulara revuo “Kontakto” estis 893 (-29). 

Laŭlanda statistiko de la membraro de UEA aperas en la aprila numero de "Es- 
peranto". 

(Gazetaraj Komunikoj de UEA) 

NOVAJ MEMBROKARTOJ 

La membroj de REU por 2007, aliĝintaj antaŭ la komenco de marto, ricevis 
novajn membrokartojn de REU - ĉi-foje plenkolorajn. 

La kartoj surhavas la nomon de la membro, indikon pri la membrokategorio, la 
nomon de la klubo, se temas pri aligita membro, kaj pri REJM-membreco, se estas 
juna membro. La kartoj de la REJM-membroj havas iom alian koloraranĝon ol la 
ceteraj. 

La membrokartoj estis disdonitaj dum REK kaj EoLA en Tihvin kaj dissenditaj 
poŝte al la neĉeestintoj. Por tiuj, kiuj aliĝis post la komenco de marto, la kartoj 
estos preparitaj kaj dissenditaj aprile. 

Andrej Grigorjevskij (Ŝumerlja) 

NOVAJ REU-MEMBROJ POR 2007 

INDIVIDUAJ MEMBROJ 

Cerneckij Nikolaj (Jaroslavla reg.), Cuprakova Nina (Moskm), Dmitrijev Nikolaj 
(Moskvo), Enken Boris (Mosk\’o), Glaznica Tatjana (Celjabinsk), Grigorjevskij 
Andrej (Cuvaŝio), Hajbulin Jevgenij (Moskvo), Homjakov Igorj (Tverj), Hrustaljov 
Aleksandr (Dimitrovgrad), Kabirova Natalja (Jekaterinburg), Kaznaĉejeva Natalja 
(Kropotkin), Kolodin Mihail (Sankt-Peterburg), Koot Rudi (Nederlando), Kozlov 
Aleksej (Niĵnij Novgorod), Kudrjavcev Viktor (Jekaterinburg), Laptev Viktor (Cel- 
jabinsk), Maleĵ Ljubovj (Ivanovo), Medvedeva Marija (Saratov), Melnikov Alek- 
sandr (Rostov-Don), Morev Aleksandr (Sankt-Peterburg), Muraŝev Aleksandr 
(Sankt-Peterburg), Neĉajev Nikolaj (Irkutsk), Obrezkov Andrej (Ivanovo), Osipova 
Arina (Jekaterinburg), Osokin Aleksandr (Sankt-Peterburg), Rjazancev Andrej 
(Murmansk), Sanajeva Jelena (Perma reg.), Sipoviĉ Valerij (Moskva reg.), Serov- 
Ignatjev Ivan (Sankt-Peterburg), Terjohin Vladimir (Jekaterinburg), Uspenskaja 
Jelena (Jekaterinburg), Voropaj Jekaterina (Moskvo), Voropaj Julija (Mosk\’o), 
Zaidova Tatjana (Ivanovo) 

FAMILIAJ MEMBROJ 

Ivanova Marina (Moskvo), Grigorjevskaja Natalja (Cuvaŝio), Kozlova Jana (Niĵnij 
Novgorod), Kudrjavceva Rafija (Jekaterinburg), Muraŝeva Varvara (Sankt- 
Peterburg), Poljanskaja Jelena (Samara) 

ALIĜINTAJ KOLEKTIVOJ 

Junulara Esperanto-Asocio de Ĉuvaŝa Respubliko (JEAĈR) (5 membroj): Bel- 
kin Jevgenij, Ivanov Aleksandr, Nikitina Nadeĵda, Saljaeva Natalja, Zaikina 

Jekaterina 

Moskva EK MASI (+ 6 membroj): Elit 
Ivan, Gamaleja Anna, Isajeva Oljga, Ko- 
marova Julija, Laŝin Svetozar, Nikonov Dmitrij 

Murmanska EK “Murmano” (15 membroj): Cibuljskaja Ljudmila, Goriĉenko 
Oljga, Gorohova Natalja, Jeltuhin Artemij, Kozjuberda Anastasija, Krajev Alek- 
sandr, Levaja Maja, Makarov Aleksej, Malanjuŝkina Tamara, Peredruk Jelena, 
Poĵilova Ljudmila, Romanova Valentina, Stokalova Olesja, Trubkina Nelli, Ulja- 
nova Galina 

Samara E-klubo (13 membroj): Agafonova Ljudmila, Aksjonov Aleksandr, Alekse- 
jeva Oljga, Aljĵorova Jelena, Aljakina Ljudmila, Balabancev Maksim, Jermolov 
Sergej, Kaplun Jelizaveta, Kuznecova Jelena, Lisijenkova Valentina, Prilepskaja 
Marija, Purigina Emilija, Suslov Vjaĉeslav 

E-Societo “Espero” (Sankt-Peterburg) (+2 membroj): Kuleŝova Nadeĵda, Sk\>or- 
cova Natalja 

Tihvina E-klubo (+5 membroj): Denisova Oljga, Kaĉalova Zoja, Koroteckij Alek- 
sandr, Kuprijanova Marija, Rajskaja Natalja 

Volgodonska E-grupo (5 membroj): Afanasjeva Aljona, Afanasjeva Jelena, 
Fajzulin Grigorij, Koteljnikov Aleksandr, Koteljnikova Jekaterina 

Volgograda E-klubo “VENKO” (16 membroj): Ĉugunkin Ilja, Ĉugunkina Anas- 
tasija, Ĉugunkina Oljga, Dronov Igorj, Dronova Viktorija, Dumler Aleksej, Guril- 
jova Dina, Kaŝirin Aleksej, Krasnokutskij Anatolij, Mironov Nikolaj, Mironova 
Irina, Prosvirov Oleg, Saronov Oleg, Tikejeva Saulja, Varlamova Valerija, 
Zagidulin Jurij 

Plena aktuala listo de la membroj troveblas en la ttt-ejo de REU laŭ la adreso 
<http://reu.ru/index.php?dok=membrolisto>. 

KOTIZOJ DE REU POR 2007 

Individua kotizo - 80 rubloj (por loĝantoj de Rusio kaj aliaj landoj de KSŜ; por 
loĝantoj de aliaj landoj - 8 eŭroj), inkluzivas la membrokarton, Jarlibron kaj/aŭ 
Manlibron de REU, REU-bultenon kaj aliajn informojn de REU, voĉdonrajton 
en REU-Konferenco, rabatojn ĉe uzo de REU-servoj kaj en REU-aranĝoj. 
Dumviva kotizo - 2000 rub. (por loĝantoj de Rusio kaj aliaj landoj de KSŜ; por 
loĝantoj de aliaj landoj - 200 eŭroj) - ĉio la sama dum la tuta vivo. 

Familia kotizo - 30 rub. (la membrokarto, voĉdonrajto en REU-Konferenco, raba- 
toj ĉe uzo de REU-servoj kaj en REU-aranĝoj). 

Rabatita individua kotizo - nelaborantaj gejunuloj kun la aĝo malpli ol 26 jaroj 
pagas 50% de la kotizo. 

Subtenkotizoj (ĉio sama kiel por individua kotizo): REU-subtenanto - duobla 
individua kotizo; REJM-patrono - duobla individua kotizo. 


Grandan dankon al dumviva mem- 
bro Valeria Cvetkova pro la 
donaco, farita al la kaso de REU! 

Kolektiva membrokotizo - 30 rub. por ĉiu aligita membro (la aliĝintaj kolektivoj 
pagas minimume por 5 aligitaj membroj), inkluzivas po 1 ekzemplero de REGo 
kaj Jarlibro/Manlibro de REU por ĉiu komenciĝinta deko de la aligitaj 
membroj, aliajn informojn de REU por la kolektivo; la membrokartojn, 
voĉdonrajtojn en REU-Konferenco, rabatojn ĉe uzo de REU-servoj kaj en 
REU-aranĝoj por la aligitaj membroj. 

Aliĝkotizo - 160 rub., unufoje pagata de nova aliĝinta kolektivo. La jamaj aliĝintaj 
kolektivoj ne pagas ĝin. La nova kolektivo iĝas regiona organizaĵo de REU kaj 
laŭpete ricevas dokumenton pri tio. Se la organizaĵo ne pagas kotizojn por 
aligitaj membroj dum du sinsekvaj jaroj, ĝi estas konsiderata likvidiĝinta kaj 
poste devus denove aliĝi. 

Rabatita abono de REGo - 150 rub. (ekster Rusio kaj KSŜ - 15 eŭroj), por ĉiuj 
membroj. La dumvivaj membroj, kiuj pagis sian kotizon en 2001-2003, plu 
ricevados REGon sen aldona pago. 

Membroj de REU aŭtomate iĝas aligitaj membroj de Universala Esperanto-Asocio, 
la malpli ol 31-jaraj - ankaŭ de TEJO. 

Aliĝilon, rublajn kotizojn kaj rabatitajn REGo-abonpagojn sendu (poŝtmandate) al: 
l iepin.ioBy Mnxanjiy KoHCTaHTHHOBHHy, a/H 21 , O'ihhhobo-6, 143006 Moc- 
KOBCKan o6jiacTb. La eŭraj kotizoj pagendas al la konto reua-p ĉe UEA. (Pri pliaj 
pagmanieroj informiĝu ĉe Mikaelo Certilov rete <kasisto@reu.ru>, telefone +7- 
916-2019437 aŭ poŝte laŭ la supre indikita adreso.) 


FORPASIS VIKTOR PETROVIĈ GRIGORJEV 


La 9-an de februaro 2007 en Moskvo forpasis pro koratako iama membro de la 
Akademio de Esperanto profesoro Viktor Petroviĉ Grigorjev. Li estis tre aŭtoritata 
rusia lingvisto, aŭtoro de dudeko da libroj kaj tricento da artikoloj (i.a. redaktoro de 

Esperanto-rusa vortaro de Bokarjov): 

<http://www.ruslang.ru/bibl/grigor_ev.pdf>. 
Li faris tre multe por popularigi interlingvisti- 
kajn kaj esperantologiajn ideojn inter sovetiaj 
kaj rusiaj lingvistoj. Interalie, li estis oficiala 
oponanto ĉe la defendo de mia disertacio kaj 
ankaŭ de aliaj disertacioj pri interlingvistikaj 
temoj - de Dina Lukjanec, Leonid Mjasnikov 
kaj Aleksandr Melnikov. 

Boris Kolker (Usono) 

AGADO POR UK EN RUSIO 

La registaro de Moskvo subtenis la ideon pri la invitado de Universala Kon- 
greso de Esperanto al Rusio en 2009 aŭ 2010. La propono estis prezentita al la urba 
registaro nome de la Moskva iniciata grupo, subtenita de REU. 

Cefrolis en la “trabatado” tra la kuluaroj de la burokratia aparataro moskvaj al- 
tranguloj-esperantistoj Gennadij Silo kaj Valerij Sipoviĉ. Subtene por ili en tiu ĉi 
unua etapo agadis Svetlana Smetanina, Nikolaj Gudskov, Mikaelo Certilov, Liana 
Tuĥvatullina, Garik Kokolija kaj Andrej Grigorjevskij. 

La unuaj esperigaj rezultoj estis atingitaj jam en decembro 2006, la agado daŭ- 
ris post la longegaj novjaraj festoj. Finfine meze de februaro 2007 la dokumentojn 
aprobis kaj rezoluciis pri la subteno la urbestro de Moskvo Jurij Luĵkov. Sekvase- 
majne okazis tre sukcesa renkontiĝo de niaj reprezentantoj kun la moskva ministro 
pri intemaciaj ligoj kaj turismo I.Orĝonikidze, kiu jam agis por plenumi konceman 
komision. 

Konkretiĝis la traktadoj per “ekspertnivela” kunveno, kiu okazis la 27-an de 
febmaro. Estis interkonsentitaj la formuloj de la dokumentoj, laŭ kiuj Moskvo 
prezentos diversmanieran praktikan kaj materialan helpon por la okazigo de la 
Kongreso, se UEA decidos okazigi ĝin en nia ĉefurbo. La registaro preparos kaj 
transdonos al la iniciata gmpo ĉiujn oficialajn garantiojn, bezonatajn por prezenti 
al UEA validan inviton. 

Pri la sukcesaj esploroj estis tuj informita la Centra Oficejo de UEA. Tamen laŭ 
la Generala Direktoro de UEA ni iris al la konkretaĵoj tro longe kaj jam estas 
malfrue kandidati por la jaro 2009. E1 liaj vortoj sekvas, ke en tiu jaro UEA 
prefems havi UK-on en Pollando. 

La pozicion estas facile kompreni: Pollando estas EU-lando, sen problemoj pri 
vizoj por eŭropanoj, krome en 2009 estos jubilea jaro - 150 jaroj ekde la naskiĝo 
de L.L.Zamenhof... 

Niaj argumentoj estas, ke Zamenhof ne estis fremda por Moskvo - li kelkajn 
jarojn studis en Moskva universitato, samtempe preparante la finan version de nia 
lingvo. Gravas ankaŭ, ke en Rusio neniam ĝis nun okazis Universala Kongreso de 
Esperanto - dum en la sama Pollando UK gastis jam plurfoje. 

Sed decidas pri la UK-okazigo UEA - nia afero estas interesigi ĝin, prezentante 
nian varianton. La moskva registaro pretas subteni la inviton ankaŭ por 2010, kaj 
por la postaj jaroj eblas diskuti eĉ pri pli multaj urboj. 

La agado daŭras. 

Andrej Grigorjevskij (Ŝumerlja) 

BEF-4 NE OKAZOS 

La 10-an de februaro en Kaliningrad okazis Konferenco de Kaliningrada Re- 
giona Esperantista Unuiĝo (KREU). La Konferenco akceptis la agadraporton kaj la 
financan raporton de la Komitato de KREU kaj elektis ties novajn gvidorganojn. 
Interalie, la Konferenco decidis nuligi la 4-an Baltan Esperanto-Forumon (kiu de- 
vus okazi en Kaliningrad en julio 2007) pro sanproblemoj kaj/aŭ granda profesia 
premo de la ĉefaj organizantoj. KREU okazigos nur semajnfinan renkontiĝon om- 
aĝe al la 100-jariĝo de la organizita Esperanto-movado en la urbo. 

KREU 

LA NOMBRO DE ALIĜINTOJ AL JOKOHAMO SUPERIS 1500 

Gis la 08-a de aprilo 1505 kongresanoj el 55 landoj aliĝis al la 92-a Universala 
Kongreso de Esperanto, kiu okazos en Jokohamo de la 4-a ĝis la 11-a de aŭgusto. 
Sekve la Jokohama UK jam superis la definitivajn nombrojn de aliĝintoj de tri ek- 
stereŭropaj UK-oj de la lastaj dekjaroj: Adelajdo en 1997 (1224), Tel-Avivo en 
2000 (1212) kaj Fortalezo en 2002 (1484), dum la kvara - Pekino en 2004 (2031) - 
ankoraŭ superas Jokohamon en la statistiko. La unua japana UK en Tokio en 1965 
arigis 1710 aliĝintojn. Gis nun la nombra evoluo de la Jokohama UK preskaŭ pre- 
cize sekvas tiun de la UK en Florenco, kies fina nombro estis 2209 kongresanoj el 
62 landoj. 

Pli ol duono, 826, de la aliĝintoj estas el la gastigonta lando. Giaj najbaroj Ko- 
rea Respubliko kaj Ĉinio liveris respektive 74 kaj 31 aliĝintojn. La aliaj landoj kun 
minimume 10 aliĝintoj ĝis nun estas Francio (76), Gennanio (54), Litovio (34), 
Italio (33), Nederlando (29), Pollando (28), Usono (23), Britio (20), Hispanio, Ru- 
sio kaj Svedio (po 19), Brazilo (18), Svislando (17), Bulgario (16), Kroatio (15), 
Aŭstralio kaj Finnlando (pol4), Belgio (13), Ĉehio (12), Hungario (10). 

(Gazetaraj Komunikoj de UEA) 

PRINTEMPA RENKONTIĜO EN VJETNAMIO 

Organizo de ses sinsekvaj printempaj renkontiĝoj indas esti konsiderata kiel 
tradicio. Fakte, ekde la jaro 2002, post la Novjaro laŭ la luna kalendaro, Vjetnama 
Esperanto-Asocio (VEA) regule organizas en sia sidejo renkontiĝon inter ĉiuj es- 
perantistoj loĝantaj en Hanojo. 

Ĉi-jare la renkontiĝo okazis la 18-an de marto, ne en la sidejo, sed en Hanoja 
Fremdlingva Universitato, loko de la venonta Intemacia Junulara Kongreso de Es- 
peranto (IJK-63). Kaj ĝi estis titolita “Renkontiĝo inter studentoj de Fremdlingva 
Universitato kaj vjetnamaj esperantistoj”. Gi estis organizita dank’ al la kunlaboro 
de VEA, VEJO, la universitata Unio de studentoj, la Unio de Junuloj. Ĉirkaŭ 200 
personoj partoprenis, plejparto el ili estas junuloj. 

Post kanto de la nacia kaj de la Esperanta himno “La Espero” komenciĝis la 
kunveno. S-ro Vu Xuan Hong, membro de Nacia Asembleo, Prezidanto de Unio de 
Amikecaj Organizoj, memorigis la rolon de Esperanto en Vjetnamio dum la milito, 
kaj nuntempe en la integriĝo de Vjetnamio en la mondan komunumon. Fakte, por 

ni, vjetnamoj, Esperanto ludas la rolon de ponto por interkompreniĝo kaj efika ilo 
por popola diplomatio. S-ro Hong emfazis, ke la okazigo de IJK en Vjetnamio es- 
tas granda honoro por la tuta lando, kaj tio ne estas la zorgo nur de vjetnamaj es- 
perantistoj, de junuloj sed de la tuta lando. Li promesis alporti al IJK plenan subte- 
non de la ŝtato. 

S-ro Nguyen Van Loi, prezidanto de VEA kaj samtempe Rektoro de la Frem- 
dlingva Universitato, promesis, ke la Universtato kreos favorajn kondiĉojn por 
okazigo de IJK, kaj alvokis la studentojn lemi Esperanton. 

Oni legis la salutleteron de Esperanto-Asocio de Ho Chi Minh urbo. S-ro Van 
Toan, prezidanto de la Studenta Organizo, kuraĝigis la studentojn lemi Esperanton, 
kiu estas tre facile lemebla por bone servi IJK-n. Li konsideras organizon de IJK 
kiel ĉefa tasko en la jaro 2007. 

Estas decidite, ke malfermiĝos nova kurso de Esperanto por tiuj, kiuj ankoraŭ 
ne reĝistriĝis, kaj por tiuj, kiu pro ajna kialo ne regule partoprenis en la nunaj 
klasoj. 

Grava decido estis la onta kreado de Esperanto-klubo ene de la Universitato por 
organizi regulajn kursojn de Esperanto, paroligi, korespondi, kanti. 

Kantoj, ludoj kaj loterio varmigis la etoson de la renkontiĝo. 

(landa agado) 

ESPERANTO EN PEDAGOGIA UNIVERSITATO 

La 7-an de febmaro 2007 en Vilnius, en Pedagogia universitato (pedagogia kaj 
psikologia fakultatoj) komenciĝis instmado de Esperanto (la unua grado) kiel de 
libere elektebla studobjekto. Por la kurso registriĝis pli ol 40 studentoj de tiu uni- 
versitato. La lekcioj daŭros ĝis fino de tiu ĉi printempa studduonjaro. Instruas dok- 
toranto de la Instituto pri kulturo, filozofio kaj arto en Vilnius juna esperantisto 
Gediminas Degesys. Estas preparita programo kaj priskribo de la duonjara studado, 
ĝi daŭros 80 akademiajn horojn. La programo inkluzivas ne nur rektan instraadon 
de Esperanto, sed ankaŭ konatigon de studentoj kun problemoj de intemacia lingvo 
ĝenerale, eblojn de Esperanto kiel de intemacia lingvo, historion de Esperanto en la 
tuta mondo kaj en Litovio speciale. Estas preparita listo de rekomendata literaturo 
por studentoj. Ciuj studentoj fine de la studado devos verki teman referaĵon. Tiu ĉi 
jam estas la tria litova universitato, kie Esperanto estas instraata (la unuaj du 
nuntempe estas la Universitato de Siauliai kaj Kaŭna humanisma fakultato de 
Vilna universitato). 

(esper-inform) 

ORATORA KONKURSO EN JOKOHAMO 

En la 92-a UK en Jokohamo denove okazos Oratora Konkurso por junularo. La 
precizaj dato kaj loko estos anoncitaj en la Kongresa Libro. Rajtos partopreni geju- 
nuloj ĝis 30-jaraj, kiuj aliĝis al UK. Partopreno estos senpaga, sed la kandidatoj 
devos skribe anonci sin minimume unu tagon antaŭ la konkurso al la estrarano pri 
kulturo s-ino Claude Nourmont <moonmont@pt.lu>. 

La junaj oratoroj povos elekti inter kvar temoj: 

- Okcidento en Oriento: akcepto kaj rezisto; 

- Kiel la reto ŝanĝas la Esperanto-movadon? 

- Cu ni lemas el pasinteco? 

- Sciencfikcio - ĉu fantazio aŭ aŭguro? 

Oni devos paroli pri la elektita temo libere, sen antaŭpreparita teksto, sed oni 
rajtos uzi memorigajn notojn. La maksimuma daŭro de parolado estos 10 minuitoj. 
La paroladojn oni taksos el vidpunktoj enhava, lingva, stila kaj laŭ la ĝenerala sin- 
teno de la kandidato kiel oratoro. La plej bonaj konkursantoj ricevos libropremiojn. 

(Gazetaraj Komunikoj de UEA) 

KONKURSO PRI JUBILEA SIMBOLO POR LA 100-JARA UEA 

En 2008 Universala Esperanto-Asocio estos 100-jara. Por ekhavi grafikan iden- 
tigilon, kiu kunligu ĉiaspecajn aktivaĵojn tra la mondo okaze de tiu festo, la Estraro 
de UEA lanĉis konkurson pri jubilea simbolo. 

La serĉata simbolo emfazu la 100-jaran historion de UEA kaj la daŭran aktu- 
alecon de ĝiaj celoj kaj idealoj. Gi estu elvoka, laŭeble simpla kaj uzebla presite 
kaj elektronike. Gi estu ĉu unukolora, ĉu plurkolora sed ankaŭ unukolore uzebla. 
La simbolo estos uzata nur lige kun la festado de la 100-jariĝo de UEA, kaj ĝi ne 
anstataŭos la ĝeneralajn movadajn simbolojn (verda stelo, simbolo de la Jubilea 
Jaro 1987 k.a.). 

En la konkurso rajtas partopreni ĉiuj, ankaŭ neesperantistoj. Oni rajtas parto- 
preni per pli ol unu konkursaĵo. La gajninto ricevos premion de 500 eŭroj. La rajtoj 
pri la premiita konkursaĵo, inkluzive de ĝia eventuala adapto, apartenos al UEA. 
Pri la aljuĝo decidos la Estraro de UEA. 

Oni sendu la konkursaĵojn ĝis la 30-a de junio 2007 al Universala Esperanto- 
Asocio, Nieuwe Binnenweg 176, 3015 BJ Rotterdam, Nederlando; aŭ rete al <sim- 
bolo@co.uea.org>. 

(Gazetaraj Komunikoj de UEA) 

“FAMILIA ESPERANTO” RENASKIĜIS KOLORA 

Post dujara interrompo reaperis la bulteno “Familia Esperanto” sub la sceptro 
de nova redaktoro, Claude Rouget el Norvegio. “Familia Esperanto”, kies subtitolo 
estas “Cirkulaĵo por Esperantlingvaj paroj kaj familioj”, estas oficiala organo de 
Rondo Familia de UEA. La nova numero estas kolore ilustrita, 20-paĝa, kaj enha- 
vas i.a. raportojn pri novjaraj Esperanto-aranĝoj, inviton al la Intemacia Infana 
Kongreseto en Jokohamo, porinfanajn rakontojn kaj versaĵojn, spertojn de diver- 
slandaj Esperanto-familioj kaj resuman raporton pri la pasinta jardeko de Rondo 
Familia. 

La bulteno estas legebla en la retejo de Rondo Familia 
<http://uea.org/rondo_familia>, kie oni povas legi ankaŭ ĝiajn antaŭajn numerojn. 
Por familioj, kiuj ne havas ret-aliron, oni konsideras ankaŭ paperan eldonon. Por 
ebligi tion subtenaj kotizoj de ne malpli ol 10 eŭroj estas bonvenaj al la UEA-konto 
idoj-p de la Rondo. 

Rondo Familia estis fondita en 1994, la Intemacia Jaro de Familio, por ligi es- 

perantistajn familiojn. Gi registras familiojn kun aŭ sen infanoj, sendepende de ilia 
movada engaĝiĝo. La Rondo estas gvidata de komisiono, kies kunordiganto estas 
Amri Wandel kaj aliaj membroj la redaktoro Claude Rouget, Jouko Lindstedt kaj 
Bert Schumann. Lindstedt estas administranto de la retlisto denask-1 
<www.helsinki.fi/~jslindst/denask-l.html>, kaj Schumann - komisiito pri Inter- 
nacia Infana Kongreseto <http://www.uea.org/kongresoj/iik.html>. 

(Gazetaraj Komunikoj de UEA) 

ĈU LA PLEJ MALJUNA ESPERANTISTO VIVAS EN ROMO? 

En Romo es- 
perantistino 
Zoraide Carrubba 
Del Giudice fariĝis 
103-jaraĝa la 25-an 
de marto 2007. 

Delegacio de la 
roma E-klubo viz- 
itis ŝin, por tutkore 
festi la naskiĝ- 
datrevenon de tiu, 
kiu, plej verŝajne, 
estas la plej altaĝa 
esperantisto en la 
mondo. En 2004, 
okaze de ŝia 100- 
jariĝo, la urbo 
Romo, je la ĉeesto de la Urbestro, gratulis ŝin per publika manifestacio. 

<http://www. ikue. org/roma/zoraidel 03. htm> 

AMIKUMU! 

La 18-an de februaro ni lanĉis la retejon Amikumu -n <www.amikumu.com> pro 
la Semajno de Internacia Amikeco. Per Amikumu vi povas facile amikumi kun aliaj 
esperantistoj tra la tuta mondo. Vi povas trovi proksimajn amikojn, homojn kun 
samaj interesoj kaj ankaŭ libere diskuti en niaj novaj babilejo kaj forumo. 

En Amikumu ĉiu povas krei profilon en kiu li aŭ ŝi prezentas sin. Vi povas 
aldoni, pri kio vi interesiĝas, kaj alŝuti fotojn. Krome vi povas en Amikumu serĉi 
esperantistojn, ekzemple laŭ interesoj, kaj aldoni certan personon - amikon - al via 
konto. Tio similas al la ebloj, kiuj donas la retejoj de MvSpace kaj LiveJournal. 

Verŝajne la plej interesa opcio en Amikumu estas la ebleco vidi ĉiujn uzantojn 
sur Google Maps. Tiel oni povas vojaĝi ĉirkaŭ la mondo, vidante kie kiu loĝas. Eĉ 
estas aparta paĝo kiu montras al vi liston de uzantoj ordigitaj laŭ proksimeco al vi, 
do vi povas malkovri nekonatajn esperantistojn eĉ en via urbo! 

Ni konstatis, ke ne ĉiam facilas ekhavi kontaktojn kun esperantistoj, ĉu en pro- 
pra regiono, ĉu kun samaj interesoj. Momente, ĉefe post longa aktivado ene de la 

movado kaj ĉefe per renkontiĝoj, eblas ekhavi intemacian amikaron. Per Amikumu 
vi povos pli facile interkonatiĝi kaj plene uzi la avantaĝojn de Interreto. 

Estas multaj planoj pliampleksigi la potencojn de Amikumu. Ekzemple ni inten- 
cas doni al vi la eblecon krei grupojn (altemativon al Jahugrupoj), vikiojn kaj 
blogojn. Sendu al ni viajn proponojn por ke ni ĉiuj povu pli facile amikumi inter- 
nacie! Do, ek! Im al <www.amikumu.com> kaj amikumu! 

Chuck Smitlt 

MOVADA FOIRO KAJ KLERIGA TAGO EN JOKOHAMO 

Ankaŭ la 92-a Universala Kongreso en Jokohamo havos en sia programo 
Movadan Foiron kaj Klerigan Tagon. Post la sukcesa unua provo en Florenco, 
ankaŭ en Jokohamo la Movada Foiro okazos lige kun la sabata Interkona Vespero. 
En ĝi landaj kaj fakaj asocioj, eldonejoj, kulturaj kaj movadaj instancoj k.a. povos 
prezenti siajn agadon, eldonaĵojn ktp. Interesitoj petu specialan respondilon ĉe 
Anna Lowenstein, Via del Castello 1, IT-0036 Palestrina, Italio; 

<anna.lowenstein@esperanto.org>. 

En la kongresa lundo okazos jam por la kvina fojo la Kleriga Tago. Gin organi- 
zas Humphrey Tonkin <tonkin@hartford.edu> kaj Michela Lipari 
<michela.lipari@tiscali.it>, kiuj akceptas ideojn kaj (sin)proponojn por prelegoj, 
podiaj diskutoj aŭ alispecaj programeroj, kiuj rilatas ekz. al la lingvo, informado, 
instmado, interreto, kongreslando, ktp. 

(Gazetaraj Komunikoj de UEA) 



La plej aĝaj esperantistoj de Samara. 
Valerij Ŝadrin ĉi-jare festis sian 95-jariĝon. 

ku/tura revuo 


“IMPETO”: RETRORIGARDO EN LA JUBILEA JARO 

La eldonejo “Impeto” estis fondita decembre de la jaro 1992. Tio ŝajnas nekre- 
debla, sed “Impeto” estas unu el la plej aĝaj entreprenoj, registritaj laŭ novaj leĝoj 
ĉe oficialaj instancoj de modema Rusio. Kiel mi rimarkis, tiu fakto ofte elvokas re- 
spektan rilaton al ni flanke de funkciuloj el Ministerio pri eldonaj aferoj de Rusio. 
Sennombra kvanto da entreprenoj dum la tempospaco el 15 jaroj sukcesis glore 
fondi sin kaj glore malaperi. 

Ne ĉiuj jaroj estis bonŝancaj por “Impeto”, cetere same, kiel por multaj loĝantoj 
de la lando. Estis la jaroj, kiam en ĉiumonata oficiala revuo “Novaj libroj” en la 
parto de fremdlingvaj eldonaĵoj de monato, Esperanto-libroj de “Impeto” estis so- 
laj. Do, en grandega lando oni aperigis librojn nur en la msa kaj... en Esperanto. 

En la plej granda biblioteko de Rusio - Rusia Stata Biblioteko (“Lenin- 
biblioteko”) - E-libroj de “Impeto” tre baldaŭ superos centtitolan kvanton. Entute 
al la nuna momento “Impeto” aperigis 177 titolojn, el ili 84 en kaj pri Esperanto. 
Estas nerefutebla fakto - kiam landa esperantisto venas por paroli al iuj oficialaj 
instancoj, li preskaŭ ĉiam kunprenas libron de “Impeto” kiel palpeblan pravon de 
Esperanto-ekzisto. 

Ankoraŭ unu senduba ekzemplo. Mi memoras, kiam en la 80-aj jaroj niaj hun- 
garaj samideanoj sukcesis trabori breĉon en la betona muro de superaj instancoj de 
tiama Soveta Unio, kaj beletraj E-libroj el Hungario, Ceĥoslovakio, Germana De- 
mokratia Respubliko kaj Kubo samtempe aperis en ĉiuj librovendejoj de la tutlanda 
reto “Druĵba”. Post disfalo de USSR, tiu registara interkonsento ĉesis ekzisti, kaj 
E-libroj malaperis el vendejoj. 

Post diverssukcesaj multjaraj provoj la eldonejo «Impeto» en la antaŭa jaro jam 
“demalsupre” traboris la saman breĉon, kaj beletraj E-libroj denove aperis en kel- 
kaj vendejoj de Peterburgo kaj Moskvo (certe en “Librodomo de Zinger” ĉe 
avenuo Nevskij en Sankt-Peterburg, en moskvaj “Molodaja Gvardija” ĉe str. Pol- 
janka, “Moskva” ĉe str. Tverskaja, “Biblioglobus” ĉe str. Mjasnickaja). La kvanto 
de aĉetitaj en librovendejoj beletraĵoj de “Impeto” jam superis ĉiujn niajn kuraĝajn 
atendojn. 

Nun la eldonejo provizas al landaj librovendejoj laŭ konstanta kontrakto sep E- 
titolojn, kaj ni scias, ke al fino de nia jubilea jaro la kvanto de liverataj titoloj 
duobliĝos. 

De tempo al tempo ĉe esperantistoj aperas la sama demando: “Kio estas la el- 
donejo “Impeto”?” 

Do jen estas konstanta grnpo, laboranta dum multaj jaroj: Mikaelo Bronŝtejn 
(aŭtoro, tradukisto, redaktoro), Mikaelo Ĉertilov (tradukisto, libroperanto), Svet- 
lana Dubrovskaja (librotenisto), Nikolao Gudskov (aŭtoro, redaktoro), Svetlana 
Smetanina (tradukisto, redaktoro, libroperanto), Vjaĉeslav Te (Tjo) (pentristo), 
Aleksandr Sevĉenko (ĝenerala direktoro), Dmitrij Sevĉenko (aŭtoro, tradukisto, in- 
terreta administranto), Elena Sevĉenko (ĉefredaktoro). 

Tiuj personoj estas plenrajtigitaj oficialaj reprezentantoj de la eldonejo “Im- 
peto” por esperantistaj kaj neesperantistaj instancoj. 

Aleksandr Sevĉenko (Moskvo) 

FESTO 2007 - ESPERANTO-MUZIKOS! 

“Festo”, la renkontiĝo organizita de JEFO (Junulara Esperantista Franca Or- 
ganizo) kaj EUROKKA (Esperanto-Universala Rok-Organizo, Kolektiva Komu- 

nik-Asocio), okazos en la urbeto Montoire-sur- 
le-Loir (Francio) de la 20-a ĝis la 27-a de aŭ- 
gusto 2007. 

“Festo”, sendube, estas la ĉefa E-muzika fes- 
tivalo de la somero! Denove Festo-teamo kreas 
bonegan muzikprogramon. Pri la verdaj steluloj: 
“Martin & la talpoj”, JoMo, “Kore”, ili ĉiuj lu- 
dos por ni! Pri estontaj steluloj ankaŭ indas vidi: 
“La Pafklik” (repo en E-o!), “Tifen kaj Ben” 
(folko), “Melono” (Jazo), “Nigra flago” 
(punko)... Sed la evento estos tutcerte “Zhou- 
Mack kaj La Feve” - profesia regeo-bando, kiu 
kantas en Esperanto. Kompreneble Festo en- 
havos ankaŭ multe da programeroj, ekskursoj, 
prelegoj ktp. 

Montoire-sur-le-Loir facile atingeblas, ĝi 
troviĝas 150 kilometrojn sudokcidente de 
Parizo. La kotizoj por rusianoj estas 90 eŭroj por 
la plenpagantoj, 30 eŭroj por la memzorgantoj. Malrabatoj: post la 30-a de aprilo - 
20 eŭroj, post la 31-a de julio - 50 eŭroj, pli ol 30 jaroj - 20 eŭroj. Proponu pro- 
gramerojn kaj ricevu rabatojn! 

Por ekscii pliajn detalojn kaj aliĝi vizitu la ttt-ejon <http:// festo.esperanto- 
jeunes.org> aŭ skribu al <cyrille@esperanto-jeunes.org>. 

JEFO 

KINOESPERANTO FESTIVALO EN ITALIO 

Celebre de la centjariĝo de Triesta Esperanto-Asocio, estis lanĉita en septembro 
2006 la 1-a intemacia konkurso pri kurtfilmoj, je libervola temo, kies oficiala 
nomo estis: KURTA KINOESPERANTO FESTIVALO. Edvige Ackermann, 
prezidanto de TEA kaj de la konkursa organiza komitato, kaj Giampaolo Coloni, 

arta direktoro, aktive kunlaboris por 
ĝia realigado. 

Alvenis konkursaĵoj el Italio, Li- 
tovio kaj Ukrainio. Tiujn priuĝis ĵurio 
de 12 personoj el Triesto kaj el Rijeka 
(Kroatio). La publika prezento de la 
verkoj okazis la 16-an de februaro, 
kadre de aranĝoj pri la Semajno de In- 
temacia Amikeco, kaj la proklamo de la gajnintoj - la 23-an. 

La aŭtoroj de la unuaj tri klasifikiĝintaj kurtfilmoj ricevos premion - en formo 
de libroj, medalo, videofilmoj pri Triesto kaj ties regiono, kaj partopren-diplomon. 

Jen la nomoj de la gajnintoj kaj la titoloj de la respektivaj filmoj, kun komentoj 
de la juĝantaro pri la prezentita verko: 

- la 1-a premio (105 poentoj) - al Alberto Grossi (Italio) por la filmo “Emo- 
cioj” (daŭro 8 min. 28 sek.) - “pro la admirindaj, ravaj bildoj, reliefigitaj de impre- 
sema muziko, kaj profesieca uzo de teknikaĵoj. Oni tamen devas aldoni, ke la elpa- 
rolo ne estis tiom komprenebla, iom tro rapidema kaj mallaŭta, dum prononco ne 
ĉiam klaris”; 

- la 2-a premio (93 poentoj) - al instruistino Genovaite Liepinia (Litovio), kiu 
instigis la geknabojn al kino-kreado, pro la filmo “Kune en lernejon” (daŭro 11 
min. 01 sek.) - “pro ties originaleco, imitanta la stilon de malnovaj, silentaj filmoj, 
pri temo eble iom naiva sed sugestoplena. Ankaŭ la fakto, ke ĝi estis lemejana 
agado, influis favoran prijuĝon”; 

- la 3-a premio (85 poentoj) - al Tatjana Auderskaja (Ukrainio) pro la filmo: 
"Birdoj de Ukrainio” (daŭro 6 min. 40 sek.) - “pro interesa prezentado de la loka 
naturo. Ankaŭ en ĉi tiu kazo, kaj elparolo kaj prononcmaniero iom ĝenis”. 

La organizantoj adresas al la gajnintoj tre koran dankon pro la partopreno kaj 
vannan gratulon pro la entute meritoplena laboro. 

Oni decidis relanĉi la konkurson, kun espero pri abunda partopreno el diversaj 
landoj kaj aparte el ekster Eŭropo. Triesta Esperanto-Asocio atendas sinanoncojn 
de multe pli da filmantoj, kiuj akceptu la defion elprovi siajn kapablojn en la ki- 
noarto. Fantazio, deziro rakonti ion novan, emo al superado de propraj limoj - jen 
kelkaj ingrediencoj, certe sin kaŝantaj ie en vi mem, utiligeblaj por produkti kurt- 
filmon, sencoplenan kaj novaĵ-alportan. Informoj pri starto de la 2-a konkurso pri 
kurtfilmoj esperantlingvaj aperos plej baldaŭ. Jam nun vi povas vin anonci, mesa- 
ĝante al <noredv@tele2.it>. 

(esper-inform) 


Trejna pafado de sur milita ŝipo. Dis- 
tancmezuristo krias: 

- Maltrafo - minus 200 metrojn! 

Kapitano: 

- Stiristo! Antaŭenmovu la ŝipon je 200 
metroj! 

(per-esperanto-humuro) 

Ni volas legi interesajn rakontojn. 

Ni volas, ke en Rusio estu pli da aŭtoroj - 
jam spertaj kaj ankoraŭ novaj kaj junaj. 

Por tio ni bezonas novajn librojn. 

Do, aŭtoro + rakonto = libro! 

Kio estas “E1 ombro”? 

Estas libro - kolekto de originalaj rakontoj de rusiaj aŭtoroj en Esperanto. Estas li- 
bro, kiu nepre volas trovi sian publikon. Gi ekzistas ne por aŭtoroj, sed por legan- 
toj! 

Kiu estas invitata partopreni? 

Ciuj rusiaj verkemuloj! Se vi jam estas aŭtoro - sendu al ni vian novan rakonton! 
Se vi estas poeto aŭ tradukisto - provu verki prozon, ni certas, ke vi sukcesos! Se 
vi neniam verkis, sed volas - tio estas via ŝanco anonci vin talenta verkisto! 

Kio estu via rakonto, kiun vi sendos? 

Temo de via rakonto estas libera. Amplekso de via rakonto estu ne pli ol 12 tajpitaj 
paĝoj. Se via rakonto estas pli ampleksa - ĉiuokaze sendu ĝin kaj la redaktoroj re- 
spondos al vi. Via rakonto devas esti nova (aŭ, minimume, neniam publikigita ie 
ajn). Se vi havas pli da rakontoj - sendu du aŭ tri! Sendu via(j)n rakonto(j)n antaŭ 
la 1-a de septembro 2007. 

Redakta komisiono 

Taksos ĉiun rakonton individue kaj neformale. Lingve korektos kaj stile redaktos la 
rakontojn. Gravajn ŝanĝojn en rakonto nepre traktos kun ties aŭtoro. Aparte deci- 
dos pri loĝantoj de aliaj ŝtatoj, kiuj deziras partopreni. 

Kiu prizorgas la libron? 

Iniciata grupo kaj Rusia Esperantista Unio, kiu garantias ĉiuflankan reklamadon 
kaj disvastigadon de la libro tutmonde en Esperanto-libroservoj kaj kongresoj. 

Kontaktadresoj de la redaktoroj: 

Nikolaj Gudskov <nikolao@yandex.ru>; Grigorij Arosev <arosev@gmail.com>. 
Sendu vian mesaĝon samtempe al la du adresoj! Poŝta adreso por manuskriptoj: 
105318, MocKBa, a/a 57, H.JTTy/iCKOB. 

Klara Ilutoviĉ (Elektrostalj) 


Dum brulas la kandel’ 

Ne taŭgas la rezulto, 
Malvarmas ĝia bel’, 
Sed korekteblas multo, 
Dum bralas la kandel’. 

Vivantojn plu stimulas 
Progresi 1’ efektiv’, 

Se vervigante bralas 
Kandel - ilia viv’. 

La tempo ne atendas, 
Kaj tamen la kandel’ 
Esperon brale sendas: 
“Ne falu el la sel’!” 

Eraro, halto, brido 
Neĵetu al ĉagren’. 
Apudas plor’ kaj rido, 
Vespero kaj maten’. 

La lumo treme feblas, 
Ne foras la malhel’, 
Sed multo korekteblas, 
Dum bralas la kandel’. 



La devizo 

(laŭ la romano de V.Kaverin “Du kapitanoj") 

Mirinde la roman’ 

Kun la deviz’ inspira 
De 1’ brava kapitan’ 

Plu vivas koraltira. 

A1 ĉiu venka prov’ 

Instigas lin la kredo: 

Luktem’, serĉad’ kaj trov’ 

Sen manfaliga cedo. 

Mutec’, milit’, perfid’ 

Venkitoj liaj estas. 

Nek trompo, nek insid’ 

Malforton lian festas. 

Plu ŝtormas ocean’ 

Malica de la vivo. 

La homo - kapitan’ 

Pereas pro la drivo. 

Minacas ĝi al am’, 

A1 vojelekto ĝusta, 
Penante por ĉiam’ 

La vivon fari rusta. 

Jubilu 1’ homa pov’ 

En, malgraŭ ajna sedo, 
Luktem’, serĉad’ kaj trov’ 
Sen manfaliga cedo! 


Viktor Caldajev (Barnaul) 

Jena revo... 

Ce mi 'stas rev’ 
veturi ien, 
trinkante vinon 

de 1’ bonspec... 

Vetur-veturi 

kuri... kuri.. 
al lokoj de mia 

junec’. 

Vagon’... kupeo, 
kiel iam, 
amik’... amikoj... 

trajnkurad’... 
kaj senperea vivo 
nia... 

kaj la fenestro 

plu sen krad’... 

Kaj sen mi restis 
hejmo mia - 
prizon’ de tristo 

kaj enu’, 

kaj mia triva nostalgio 
la koron enis... - 

sen ke nun... 

Aŭtuna mi ja... 

En poŝoj mankas mono - 
kontraŭas tuta mond’, 
ke vagu 1’ vagabondo 
al la amika rond’. 

Forpasasjar’ postjaro... 
jen falas foliar’... 
kaj blankas la hararo... 
somera pasis varm’... 

Nur vento vagabondas 
sub blu’ kaj nuboj nun... 
pri 1’ forajun’ rakontas, 
ja mia, nun aŭtun’... 

Per trist’ la kor’ respondas 
al flava foliar’... 
ĉi mondon mi renkontas 
jampost sesdeka jar’... 

La vagabondo... 

- Kiu estas lasta 

al malviva mond’?.. 

- Estu la unua, 

olda vagabond’. 

- Estus mi 1’ unua, 

se mi scius ke... 
ke en ĝi menue 

estas ne la ve’... 

- Tiam ni veigos 

vin en tiu ĉi viv’ - 
sanon neniigos 
ke ekemu vi... 

- Mankas mono pagi 

kontraŭ ĉi neni’... 

Iros mi plu vagi - 

venis jamjuni’!.. 


* * * 

Mi ĉiunokte 
kuŝiĝas kvazaŭ... 
antaŭ duelo... 
kun sekva tag’. 

La nokta patrolo: Historio unua. Propra destino. Moskvo: «Impeto», 

2006. 184 p. ISBN 5-7161-0163-1. Tradukis Dmitrij Sevĉenko. 

La nokta patrolo: Historio dua. Sia inter la siaj. Moskvo: «Impeto», 

2007. 152 p. ISBN 978 5 7161 0169 2. Tradukis Mikaelo Ĉertilov 
kaj Svetlana Smetanina. 

La nokta patrolo: Historio tria. Ekskluzive por la siaj. Moskvo: «Impeto», 
2007. 136 p. ISBN 978-5-7161-0170-8. Tradukis Gennadij Basov, 

Mikaelo Certilov, Svetlana Smetanina, Aleksandr Uljanov. 

Pentristo Vjaĉeslav Te, Respondeca redaktoro Elena Sevĉenko 


«Mi vidis vin ĉiujn. Kortpurigistojn kaj prezidantojn, banditojn kaj sbi 
rojn. Vidis, kiel patrinoj draŝas filojn kaj patroj perfortas filinojn. Vidis, kiel 
filoj forpelas patrinojn el hejmoj kaj filinoj kaŝe ŝutas al patroj arsenon. Vidis, 
kiel ĵus ferminte pordon post gastoj, plu ridetanta edzo batas je vizaĝo grave 
dan edzinon. Vidis, kiel ĵus ferminte pordon post ebrieta edzo, kuranta al ma 
gazeno por drinkaldono, la edzino brakumas kaj arde kisas lian plej proksiman 
amikon. Tio estas simpla vidi. Nur necesas scii rigardi. Tial oni nin instru 
as pli frue, ol instrui rigardi tra la krepusko, oni nin instruas ne rigardi. 

Sed ni tutegale rigardas. 

Ili estas feblaj, ili mallonge vivas, ili ĉion timas. Ilin maleblas malestimi 
kaj krime estas malami. Ilin eblas nur ami, kompati kaj defendi. Tio estas nia 
laboro kaj devo. Ni estas la Patrolo.» 

Aĉetu: www.book.impeto.ru;www.impeto.ru 

Moskvo: «Molodaja Gvardija», str. Poljanka 

«Moskva», str. Tverskaja 

S. Peterburgo: «Domo de libro de Zinger», avenuo Nevskij 
La libroj estas publikigataj kun permeso de la aŭtoro 
kaj lia literatura agento en Rusio Aleksandr Korĵenevskij 










De la 9-a 
ĝis la 11-a 
de 

februaro 
en 

Ceboksari 
okazis 
Esperan- 
tista 
Regiona 
Aranĝo 
(ERA-4) 
kun la 
temo 
“Sinkon- 
sciiĝo”. Al 
la 

ĉeboksaraj 
kaj 

novoĉebo- 
ksarskaj 

esperantistoj venis gastoj el Niĵnij Novgorod kaj Moskvo, entute partoprenis pli ol 30 
personoj. La ĉefa enhavo de la programo estis prelegoj, trejnadoj, interkonaj kaj 
intelektaj ludoj, poezia vespero, noktaj ludoj kaj kantoj. 




Tio ĉi 
estas nur 
eta parto 
de la 
libroj, 
produk- 
titaj de la 
eldonejo 
“Impeto”, 
kiu festos 
ĉi-jare 15- 
jariĝon 
(legu en 
la p. 38) 








